description: Vaata lähemalt, millised kontsad olid moes sajandi alguses ja millisel kümnendil said populaarseks just platvormtallaga kingad. Glamour Magazine toob meieni viimane sajandi kontsakinga ajaloo.

title: Pilk peale, naised! 100 aastat kontsakingade ajalugu

maintext:
Siin on eelmise nädala kõige populaarsemad lood. Vaata järele, kas sinu lemmik oli esikümnes!
Kuidas vältida ülepõlvesaapaid kandes moefopaasid?
Ülepõlvesaapad on juba mitu aastat väga moekas jalanõuvalik, kuid ilmselt ka üks ohtlikumaid, sest väga kerge on endast neid kandes väga vale mulje jätta, kirjutab 1182.ee blogi.
Mida kontorisse selga panna?
Me veedame umbes 3200 päeva oma elust tööl ja paljude töökoht igapäevaselt asub kontoris. Arvestades ajaühikut KUI suure osa me oma päevast kontoris veedame, siis peaksime hoolt kandma selle eest, et need riided, mida hommikul tööle minnes selga paneme, oleksid mugavad ja tehtud heast, kvaliteetsest ning õhku läbilaskvast materjalist.
Kuidas mõjub jalgadele kõrgetel kontsadel käimine?
Suurem osa kontsakingadest on ebamugavad. Isegi kõige paremad ja kvaliteetsemad kingad tekitavad pärast paaritunnist käimist ebameeldivat valu jalgades. Öeldakse, et ilu nõuab ohvreid, aga kas sa teadsid, et iga päev kõrgetel kontsadel käimine võib põhjustada su jalgadele tõsiseid probleeme?
Trendid, mis on ametlikult vanamoodsad
Kuigi alati oleks mõistlik oma raha kulutada pigem ajatutele klassikalistele rõivastele, on tore ka trendidega kaasa minna ja aeg-ajalt osta midagi sellist, mis «on kõigil». Enne, kui lähed sügishooajaks uusi hilpe otsima, tee oma kapis uutele riietele ruumi juurde ja vaata kriitilise pilguga üle, mis on juba moest väljas.
Magus video: 100 aastat pulmatortide ajalugu
Mode sai valmisi järjekordse videoga, mis viib meid seekord 100 aastat tagasi pulmatortide ajaloos. Vaata videost, kuidas on traditsioonile pulmatort ajas muutunud.
Kuum kevadtrend: culottes-püksid – ei või jah?
Mood teeb ettearvamatuid käike ning kõik, mis meile moetööstuse poolt ette söödetakse, ei pruugi olla gurmee, teatab osta.ee moeblogi.


description: Käes on november ja kool on juba jälle mõnda aega kestnud. Õppeaasta alguse uudsus ja põnevus on ammu ununenud ja esimene vaheaegki on ära peetud. Erinevate õppeainete näod, teod ja õpetajad on lastele harjumuspäraseks saanud ja vastupidi.

title: Maarja Kupits: kas lapsi peaks õppima sundima?

maintext:
Mu isiklik kokkupuude kooliga on ilmselt veel mõneks ajaks pausil, aga mu sõbranna vanem poeg läks sel aastal esimesse klassi. Isiklikult ei ole ma selle poisiga väga lähedalt tuttav, aga mulle on jäänud tema huvialade ja toimetamise põhjal mulje, et tegemist on andeka lapsega, sealjuures mitte sellise siit-sealt natuke üle keskmise andekaga, vaid ehk isegi enamaga.
Nagu ikka, tulevad igasuguste emadevaheliste jutuajamiste teemaks vahel ka lapsed, täpsemalt nende motiveerimine. Tahaks ju ikka, et andekas laps oma võimeid vähemalt natukenegi realiseeriks. Lapsevanemad ilmselt juba teavad seda isegi, aga kellel lapsi pole või kes oma lapsepõlve ei mäleta – lastel on selline huvitav omadus, et nad ei taha alati teha asju, mida peaks või vaja oleks. Täpsemalt – nad ei taha selliseid asju teha vist enamikul juhtudes. Seega lapsevanema austav ülesanne on kasutada oma targema õigust ja nad siiski neid asju tegema panna. Või kas on?
Kuidas mind (mitte) sundida
Lüürilise kõrvalepõikena tasub ehk mainida, et ma kannatan kahjuks sellise sündroomi all, et kui mind millekski sunnitakse, siis muutub mul selle tegemine müstiliselt väga raskeks, et mitte öelda füüsiliselt võimatuks. Ma mäletan selle haiguse ulatuse illustreerivaks näiteks nüüdseks juba rohkem kui 20 aasta tagusest ajast, kuidas ema palus, et ma õhtusöögi kõrvale antud leivaviilu lõpuni sööks.
Iseenesest täiesti mõistlik soov – söö oma näritud leivake lõpuni, seal on maksimaalselt kolm ampsu, mis sa jätad selle vedelema! Ei olnud ju sugugi tegemist mingi tohutu söömasundimisega. Aga mul oli vaja hakata vastu jonnima, sest... jumal teab, miks. Ema muidugi ka enamasti järele ei andnud (kasvatuselement peab siiski säilima) ja nii veetsin ma nii mõnegi õhtu tigedalt köögis istudes, sest köögist lahkumise tingimuseks oli seatud leiva ärasöömine, mis oli täiesti välistatud (ja prügikasti mu käsi seda leiba ka viskama ei tõusnud).
Õhtu edenedes ei jäänud mul enamasti muud üle kui köögis resideeruvale hamstrile maksimaalne pidusöök ette anda, ülejäänu enda kokkusurutud hammaste vahelt sisse pressida ja vääritimõistetud märtri ilmel vaikselt oma tuppa imbuda. Uhkelt, kangekaelselt... ja täiesti naeruväärselt.
Pole vist vaja lisada, et see meenub mulle peaaegu alati, kui laste motiveerimine teemaks tuleb. Mitte siis leiva ärasöömine, vaid minu äärmiselt tobe reaktsioon igasugusele survele. Samuti meenub mulle aga, kui lihtne on andeka lapsena (mis siis, et ma seda praegu ise ütlen, te peate siinkohal ilmselt lihtsalt mu sõnu uskuma, aga võite seda ka mitte teha) sihti silme eest kaotada.
Mütsiga löömise meistriklass
Mis te arvate, kuidas tunneb ennast esimeses klassis laps, kes on juba enne kooli algust suutnud end prillikandmiseni poolpimedaks lugeda, ja keda siis kooli minnes sissejuhatuseks vihikusse ükshaaval kriipse tõmbama pannakse? Kui see enesetunne ilmutab end vaid alguses, on olukord veidi parem, ent kui see jääbki kooliteed saatma, on juba keerulisem. Et motivatsioon pingutada hakkab küllalt kiiresti hajuma, on veel tagasihoidlikult öeldud. Õigem oleks, et motivatsioon kukub nagu kivi. Ja kui mõni täiskasvanu siis sellele piisavalt käbedalt jaole ei saa ja adekvaatselt ei reageeri, võib teil mingil ajahetkel tegemist tulla lapsega, kes ei ole õppinud õppima.
Olenevalt konkreetse lapse võimetest võib see hetk tulla varem, juba ringide või kolmnurkade joonistamise juures (siis on sellega mingis mõttes lihtsam toime tulla), või hiljem, alles siis, kui omandatava materjali hulk kasvab nii suureks, et lihtsalt möödaminnes meeldejäänust enam ei piisa. Tollal ei osanud ma sellele sellist tähendust omistada, aga on vägagi võimalik, et minu vastumeelsus jutustavate ainete suhtes on seotud just sellega, et ma ei osanud neid õppida.
Ajaloo, bioloogia ja geograafia õpikud sulasid minu jaoks üheks värviliste kaantega udukoguks, millele ma lähenesin vanal heal «nii palju, kui ühe korraga meelde jääb»-meetodil. Vihjeks – see ei ole pikemas perspektiivis eriti hea meetod. Aga kui ma sellest aru sain, oli minusuguse padulaisa eluka jaoks tolleks korraks juba hilja.
On mõistagi väga irooniline, et just mina soovitan vanematel ja lastel võimete realiseerimisele tähelepanu pöörata. Olen kindel, et minu kunagiste õpetajate jaoks eriti. Aga kõige hullem on see, et kuidas seda kõike kunagi oma lapsele selgeks teha või kuidas teda selles aidata, ma ikka ei tea. Kahtlustan, et peab alustama vahelejäetud õppetunni omandamisest.

fasttext_language: et


authors:
Dagmar Lamp
Postimehe Naisteportaali Juhataja
Panthermedia

description: Oktoobris sündis Eestis siseministeeriumi andmetel 1100 last, neist 540 tüdrukut ja 560 poissi.

title: Vaata, mis olid oktoobrikuu kõige populaarsemad nimed


authors: Võttis Vastu Väljakutse Osaleda Novembrikuus Vegan-Väljakutses

description: Eelmisel nädalal sain peale artikli ilmumist tohutult palju tagasisidet ja tähelepanu, mida jätkus mitmeks järgnevaks päevaks. Toetavaid sõnu kirjutasid inimesed, keda pole mitu aastat näinud ja tunnustavalt tuli õlale patsutama naine, kellega töötan ühes majas juba ammu, aga suhtlemine on piirdunud viisakusterega trepil. Klassivend, keda kohtasin toidupoes, pistis nina uudistavalt korvi, et näha, mida vegan ostab. Oma kuuajase vegan-väljakutse esimesest nädalast kirjutab Triin Palmipuu.

title: Kuu aega veganina: söömasööstud on asendunud regulaarsete toidukordadega

maintext:
Sõbrad on minu kõrval niikuinii alati, nagu parimas abielus. Liha armastav kallim lubas teha omaalgatuslikult vegan nädala, võib-olla isegi kaks. Ja mu suurepärased töökaaslased! Häbenemata ütlen, et kuivatasin liigutuspisaraid nende sooja kaasaelamise peale. Tervitan teid praegugi, tean ju, et loete täna ka!
Päris mitu hoolitsevat küsimust tuli minu kassi kohta, et mida ja miks tema nüüd sööb. Kinnitan, Joosep on minu parim sõber, hoitud ja armastatud, ning saab edasi parimat kiisudele mõeldud spetstoitu. Tema puhul on tegemist magama panemisest päästetud vurrulisega, kelle inimene on mul au ja rõõm juba üheksa aastat olla. Minu armas väike kiskja, kallim kui kamakas kulda. Tal on hea kodu.
Kommenteerima sattus ka mõni trollija. «Kas lähed loomaaeda sealseid asukaid puuridest lahti päästma?» «Tean, et oskad kududa, kas kõik loomsed lõngad oled kodust välja tõstnud?» «Kuidagi vähejutukas oled, soovid äkki singivõikut lohutuseks?»
Esimese ja viimase küsimuse liigitan provokatiivsete alla ega lasku kurnavatesse vestlustesse, need ei vii kuskile. Samuti ei pea peeneks ega maitsekaks huumoriks neid teemaarendusi, kus keegi hakkab oma abstraktsete porgandi- ja kapsavagude tunnete eest võitlema ning uurib, kas järgmise etapina luban lähikondlastel ainult kive süüa ja merevett juua. Natuke sai sõbralikus toonis meelde tuletatud bioloogia ABC-d, linnastunud sõbrad kipuvad unustama, et lehm ei anna piima heast peast, sest täna on kolmapäev, ilus ilm ja miks ka mitte siis veidi ennast sel puhul lüpsta lasta. Või et taimedel puudub kesknärvisüsteem. Mis puutub kodus olevatesse lõngadesse, siis õigustatud küsimus, mul on need tõepoolest alles. Samuti on mul ka nahast kindad, mida olen kandnud hea mitu hooaega ja kannan edasi, kuni need kestavad. Siin lähtun mõistlikkuse printsiibist, et olemasolevat välja ei vaheta ja lisaks ei tarbi, kui just vaja ei ole. Ja meenutan küsijatele, et alustasin alles nädalat tagasi, kõigega kohanemiseks andke palun veidi aega.
Seletamata ei jäta, absurdi ei kaldu
Privaatvestluses tuli üks mees muretsevalt kaasa tundma ja uurima, kas minu elutempo juures «sellise» menüüga ikka vastu peab. Tehes endale just samal hetkel seente, suvikõrvitsa ja sibulatega kikerherne vormirooga, pärisin sõjakalt vastu, et kui kesisena ta mu menüüd siis täpselt ette kujutab. Teen talle siinkohal kummarduse – vastas viisakalt, et peaks veganluse kohta rohkem infot otsima, pole tegelikult üldse kursis, mida süüakse. Kui olin oma menüü ette lugenud, naeratas ta juba sõbralikult, andis positiivse hinnangu ja veendus, et metsameeski ei jääks sel moel näljaseks. Vabandasin ka mina, et veidi äkiline olin, aga ma olengi mitte just liiga leebe loomuga, see hetkeline turtsakus pole veganlusega seotud.
«Aga miks sa ikka mõnest küsimusest kõrvale hiilid ja lõpmatult ei seleta?» Ma ei vasta ainult juhul, kui mul on parasjagu tuliselt kiire või siis, kui teema kaldub absurdsusesse. Selliselt agressiivselt seletusenõudjalt tahaks vastu pärida: «Aga miks sul täna just need teksad jalas on? Ära mõmise, vasta soravalt ja ära otsi vastuseid nii kaua! Proovi uuesti, see pole mingi põhjendus, et need sulle meeldivad!» Ei, ma ei jäta randa minemata, sest võib juhtuda, et tallun mõne sipelga surnuks. Nähtavale sipelgakolooniale ei astu muidugi peale. Aga kuidas sellise küsimuse puhul oma isiklikke eetilisi vaateid paremini selgeks saaksin teha, ma veel ei tea.
Söön nüüd hommikust!
Nüüd minu lemmikteema, toidu, juurde. Ütlen eufoorilise rõõmuga, et ma pole ammu nii palju süüa teinud kui praegu ja seda mitte sellepärast, et taimsed toidud meeletut küdeva pliidi ääres seismise aega nõuaksid, vaid nii huvitav on ja tahaks muudkui kõike proovida. Ükskõik kellega rääkima satun, jõuame lõpuks ikka toiduteemani. Mulle tundub, et inimestele meeldib oma silmaga veenduda, et veganlus on jätkusuutlik, mugav ja mõnus ning näha, et paari nädala tagune Triin ei ole asendunud mossitava, nälginud või tuhmisilmse inimvarega. Endiselt heas tujus, sädelev ja rõõmus naine, päeval pole energiast puudust ja öösiti magan sügavalt nagu mudilane.
Kunstiline liialdus oleks öelda, et ennast täiesti uue inimesena tunnen, terve ja tugeva naisena ei olnudki mul erilisi vaevuseid, mille kadumist oodanud oleksin. Mis aga ülitore, on see, et üle mitme aasta tahan nüüd hommikuti süüa, ärgates lähebki kõht tühjaks! Muidu oli mu päeva esimene toidukord keskpäeva paiku, hoolimata teadmisest sellise eluviisi ebatervislikkusest, ei suutnud ma esimesed viis-kuus ärkveloldud tundi toidule mõeldagi. Nüüd on kell 7.30 hommikusöögi aeg ja ausõna, see annab küll päevale teistsuguse ja kvaliteetsema rütmi. Ülejäänud ajal on kõht stabiilselt täis, näljahooge ei teki, söömasööste ei esine ja pärast korralikku lõunaeinet ei muutu uniseks. Endiselt on mul tööl arvuti kõrval pähklikauss ja mõned puuviljad, aga mul pole neid vahepaladena vaja läinudki.
Köögiviljade all lookas
Olen aastaid hooajalist toitumist eelistanud, kevaditi käin metsa alt karulauku, aia tagant naati ja peenraservalt nõgest korjamas, suviti on seened ja marjad, praegu sügisese saagi tarbimise aeg. Armastan turulkäimist ja lähen lettide vahel lapsikult elevile, ainsaks piiriks kaasasoleva sularaha kogus. Olengi kohutavalt õnnelik, kui tulen koju kõrvitsa, ebaküdooniate ja kodumaiste juurikate kuhjaga, tundub, et mida tervislikumalt söön, seda raskemaid kotte saan tassida. Mul on oma lemmikpähklionu ja tean, kus turu parimat hapendatud kapsast müüakse. Põhjatusse käekotti mahutan mõned kilod parimaid kodumaiseid Kuldrenette ka ja oh kui häid asju kogu sellest kraamist saab.
Kas teadsite, kui hästi sobib tavaline peakapsas vokkpannile? Aga et toorest kõrvitsast saab väikeste lisanditega mõnusa vürtsika toorsalati? Et Maailma Tervishoiuorganisatsioon on kuulutanud 2016 aasta kaunviljade aastaks ning kikerhernestest saab kõiksugu imesid? Näiteks taimset omletti ja beseed. Kui praegusel viirusteperioodil tavaline ingveritee ja toores küüslauk natuke tüütama hakkavad, saab vahelduseks teha üliaromaatset maitsetest pungil säravkollast India kurkumipiima. Tänane värviline pastakaste sai nii hea, et kui mul oleks toidublogi, teeksin sellest viivitamatult postituse. Pärast tööd natuke külmetava ninaga koju jõudes on lihtne ja mugav mõned paprikad, tomatid ja küüslauguküüned ahju röstima panna, natukese aja pärast nendelt nahk eemaldada, aknalaualt tšillit juurde hakkida, köögiviljapuljongit lisaks ja saab ülimõnusa kõhtu paitava supi. Pudrud ja smuutid hommikuteks, ostsin endale lõpuks võimsa ja edeva blenderi. Tahan siiralt soovitada Sandra Vungi taimetoidublogi, tänu tema retseptidele hakkaski mulle veganlus lihtsa ja maitsvana tunduma. Kui on kapinurgal kaalikas või baklažaan, mis natuke nõutuks teevad, tasub inspiratsiooni saamiseks sinna piiluda.
Rääkides ükskõik kui hingestatult ja kätega kaasa vehkides, kui maitsev on näiteks kikerhernejahust «omlett», noogutatakse ja elatakse muidugi kaasa, ilmselt ka usutakse, aga eriti vist ikka ei sukelduta peale tööd kaubandusse seda salapärast jahu jahtima ning koju retsepti googeldama. Kui aga olen midagi valmis teinud, maitstakse suurima heameelega, elamus jääb positiivsena meelde ja siis proovitakse küll päriselt ka kodus järele teha. Sõber, kes sai minu tehtud peedipihve proovida, teeb neid kindlasti oma köögis ka. Minu võidurõõm oli seda suurem, et ta kuulus muidu pigem skeptikute leeri, kaheldes, kas need asjad mida nüüd teen ja söön, on ikka maitsvad ja kõhtu täitvad. Aga andis taimetoidule ja minu kokandusoskustele võimaluse, proovis ja naerataski esimese ampsu järel laialt, kahvel alles huulte vahel.
Ausalt apsakatest
Lubasin, et räägin ausalt ka apsakatest, mis teadmatusest, mugavusest või kiusatusest ette võivad tulla. Saan uhkelt öelda, et seni pole neid juhtunud. Ei kogemata napsatud juustukuubikuid peol ega loomse piimaga lattesid. Veidi kahtlen oma D-vitamiinis, mis minu mälu järgi küll peaks olema vegan ja lanoliini asemel mingitest samblikest tehtud, aga kuna silt on kulunud, ei saa päris veendunult väita.
Kordagi pole tekkinud pikemat peamurdmist, mida järgmiseks toidukorraks valmistada, enne seda taimetoidukogemust olid mu harjumuspärased valikud kindlasti üheülbalisemad. Viimased kaks õhtut olen näiteks Lõuna-Aafrika radadel seigelnud, enne mängisin vaheldumisi Aasia maitsete ja parimate kodumaal kasvatatud köögiviljadega. Ilmselt saavad kolleegid lähiajal mu suuremaid katsetusi proovida, küll kokkaks, hakiks ja segaks, kui vaid rohkem vaba aega oleks! Ees on mitu üritust, saan olla nii külalise kui võõrustaja rollis, need saavad põnevad olema.


authors:
Moodne Naine
Caro

description: Mul on üks kolleeg, kellel on halb komme hommikul mõni siider või vein teha. Autoga ta ei sõida ja oma töö saab tehtud, nii ongi tihti nädala lõpu poole tal kontorisse tulles kerge lõhnake küljes. «Ma võtan ainult selleks, et jalad alla saada,» ütleb ta kerge häbiga.

title: Moodne naine läks lahku: otsetee südamevalust ülesaamiseks

maintext:
«Üks klaas ja kõik on korras, muidu valutaks terve päev pea ning kuivaks suu.» Jajah, see on ju teada, et kui eelmisel õhtul ülekäte läheb, saab pohmellihommikul kõige paremini käte värisemist lõpetada koerasaba joomisega.
Niisugune käitumine on halb sajal erineval põhjusel, aga võti on ju selles, et tunne on hea. Teed halba – jood hommikul enne tööle tulekut siidrit – aga ise tunned ennast hästi. Vaatasin oma kolleegi ja hakkasin mõtlema, et nii vist on tegelikult paljude asjadega elus: tulebki pättust teha, kui tahad, et mõnus oleks.
Ma ei räägi siin sellest, et peaks petma abikaasat, maksuametit või saatma korda teisi surmapatte, vaid pigem üldisemast suhtumisest elusse. Kui on see võimalus, kas te kasutaksite vana tuttavat baaridaami ära, et ta teid järjekorras ette laseks või pärast garderoobinööbi ära kaotamist ikka mantli kätte annaks? Aga kui saaks teha nii, et vanamees, kes teie korteriomanik on, ei tunne lihtsalt Tallinna üüriturgu ning oma kolmetoalist paarsada eurot liiga odavalt välja üürib? Tegelikult oleks kena ju talle öelda, et päris nii vähe ta raha saama ei pea, aga samas… pole ju viga elada nii hea hinnaga korteris.
Järjekorras ette
Näiteid selle kohta, kuidas väikeste valede, pettuste, pättuste ja niisama inimeste ära võlumiste või neile kogu info mitte rääkimisega saab järjekorras ette poole trügida, võiks tuua kuhjaga. Küsimus on, kui vale on neid kõiki kasutada ja kus jookseb siis see piir hea ja paha inimese vahel? Või ei olegi tegelikult asi headuses, vaid pigem selles, et lihtne tee on tavaliselt ka libe tee ja kui juba ära õppida selle hüved, võib kergelt liiga kaugele minna.
Kui pohmelli saab parandada sama mürgiga, mida õhtul tarbiti, siis on veel üks tõsine haigus, millega nimetatud valem töötab – südamevalu. Lahkusin hiljuti oma väga pikast suhtest ja südame valutamise vahepeal olen mõelnud sellele, mis minust nii halba tunnet tekitab. Teadusel on sellele küsimusele lihtne vastus: dopamiini ja oksütotsiini on mu ajus vähe, halbu aineid palju ning see tekitab piina, mida võib võrrelda füüsilise kolki saamisega.
Aga kui ma olen kurb, sest mu kehas ei ole piisavalt neid kahte imelist õnne- ja armumisehormooni, siis kas ei oleks õige teha endast kõik, et uus doos peale saada? Jah, muidugi oli endine kallim tore ja kahju on temast lahutada, kuid kas suure armastuse vääriliselt leinamiseks on vaja ennast selle juures piinata? Kas asja mõte ei ole lugeda hukkunud kokku, panna haudadele pärjad ning elavatega koos edasi minna?
Womens Healts Magazine kirjutas artiklis «The Science of Heartache» erinevatest meditsiinilistest viisidest, kuidas end pärast lahkuminekut toibutada ning üks oma lihtsuse ja ilmselguse poolest naeruväärsemaid oli New Jersey ülikooli psühholoogiaprofessori Gary Lewandowski retsept võtta aspiriini.
«Liigne tulv stressihormooni kortisooli su ajus saadab liiga palju verd sinu lihastesse, mis tekitab neid krampe ja valmidust võitluseks,» seletab artikli autor ning toob välja, et lisaks kangele kaelale, nässus seedimisele ning peavaludele tunneme me pikast kurbuse perioodist tulevate stressihormoonide tõttu ka seda sama, mida kutsume murtud südameks. Kipitav tunne rinnas ja raskus südame ümber on pinges lihased, mis reageerivad ürginstinktide tõttu sellele hirmsale asjale, mis just juhtus. Aspiriin leevendaks pingest tulnud nõrka valu, nii lihtne ta ongi.
12 punkti ajukeemiale!
Ma ei ole küll mingi teadlane, aga olen oma ajukeemiast vaimustunud. Kas see pole mitte imeline, et see füüsiline ja vaimne õudus, mis kaasneb romantiliste läbikukkumistega elus, võib lahtuda sama kiirelt kui ta tuli? Ei ole vaja sõbranna õlal nutta, vahtida naistekaid või süüa rämpstoitu, vaid saab ka teadlikult manustada õiget ainet, seda maagilist dopamiini, mis tasakaalustab stressihormoonid ja manab mu näole idiootselt kelmika naeratuse?
Küsimus on lihtsalt, kust teda saada? Mu viinaninast kolleegil pole midagi viga, tema kapp on nagunii siidrit täis varutud, et raskel hetkel valmis oleks. Aga mida peavad tegema minusugused, kes vajavad palju spetsiifilisemaid doose? Wikipedia ütleb, et dopamiini stimulandid on narkootikumid nagu kokaiin, kanep ja amfetamiin, samuti reguleeritakse selle taset antidepressantidega.
Aga kus veel saab? Kõige paremini, legaalselt, tasuta ja lõpututes kogustes? Inimesest. Peab olema olemas selline inimene, kes paneb keemia õiges suunas liikuma. Keegi uus ja huvitav, kes toob maavärina südamest ära ja liblikad kõhtu tagasi. Muide, nende liblikate järgi saabki aru, et nüüd on vajalik dopamiin käes, need liblikad on tema sümptom.
Ainult et niimoodi kohe pärast lahkuminekut uue inimese juurde jooksmine ei ole minu arvates eriti eetiline, aus ega ilus. Samas, paljud asjad, mida ma nagunii päevast päeva teen ei ole samuti eetilised, ausad ega ilusad. Midagi ei saa parata, vahel peab lihtsalt prioriteedid üle vaatama ja endalt küsima, kui oluline on olla hea inimene. Olulisem, kui olla õnnelik?


description: Tänasel isadepäevakonverentsil «Issi ja emme, miks te enam ei kallista?» ettekandega «Mida armastus inimesega teeb?» esinenud näitleja Katariina Ratasepp märkis, et õnneliku suhte eelduseks on madalad ootused ning õnneliku suhteni viib see, et inimene jääb iseendaks.

title: Katariina Ratasepp: kuna ootused abielule on väga suured, on lihtne pettuda

maintext:
«Ma lahutasin oma esimese abielu 25-aastaselt ning siis lugesin ja mõtlesin armastuse teemale väga palju,» rääkis näitleja Katariina Ratasepp. «Vastata küsimusele, miks me lahtusime, on sama raske, kui vastata küsimusele, miks te olete koos? Teismelisena ma olin väga konservatiivne. Kui olin lahutanud, siis ma pidin selle narratiivi enda jaoks ringi mõtlema. Armastus on otsus. Andestada, pühenduda. Sain ka aru, et see ei ole ainult otsus. See on jõud. Armastus ei ole meis, vaid ta voolab läbi meie. Armastus on otsus lasta see jõud läbi meie voolata.»
«Lugedes jõudsin ühe narratiivini, mis ütles, et inimene on loodud sarimonogaamiaks,» sõnas Katariina Ratasepp. «Kuid mulle ei meeldinud see teooria. Sest on ju palju paare, kes on terve elu koos olnud ja tekib küsimus, mis neil siis viga on? Tänapäeval on abielule palju suuremad ootused kui vanasti ja seepärast on ka lihtsam pettuda. Palju räägitakse sellest, et õnneliku suhte eelduseks on õnnelik inimene. Õnneliku suhteni viib eelkõige see, et inimene jääb iseendaks. Kui inimene saab aru, kes ta ise on, alles siis ta on valmis kohtuma kellegi teisega. Meie kultuur ongi selline, et lapsepõlv on väga pikk. Inimene jõuab iseendani hiljem, 30ndaks või isegi 40ndaks eluaastaks.»


description: Üks ema jäi jänni – nimelt on tal kodus kapp, mida näiliselt võimatu avada. Kui seda teha, lendaksid seal olevad portselannõud tuhandeks killuks. Kui aga internetti postitada pilt ning lisada juurde sõna «võimatu», võib olla kindel, et õige pea pongestavad tuhanded inimesed end paigast, et sulle head lahendust välja pakkuda.

title: Ema palub internetilt abi: kuidas avada kappi, mida ei saa iialgi avada?

maintext:
Nii juhtus ka sel korral. Praeguseks on foto kogunud üle 16 000 reaktsiooni ning üle 400 vähem ja rohkem abistava kommentaari. Toome siin Bored Panda abiga välja naljakaimad-õpetlikumad nõuanded.
«Asi on majanduslikus mõtlemises. Kui taldrikud on odavad, ava uks ja lase neil puruneda. Kui taldrikud on kallid, purusta parempoolne klaas, et neid kätte saada.»
«Ehita oma praeguse maja kõrvale maja täpne koopia, ainult selle vahega, et koopiamajas on taldrikud kenasti virnas. Seejärel kustuta praegune maja.»
«Ujuta maja üle, seejärel saad riskivabalt kapiukse avada!»
«Ava pudel veini. Joo. Oota, kuni abikaasa koju tuleb. Alusta suvalist tüli. Mine kööki, ava uks ja lase nõudel kukkuda. Süüdista abikaasat. Ta vabandab ja ostab uue komplekti.»
«Kalluta kappi tahapoole, seejärel ava uks.»
«Proovi seda sisse ja välja lülitada.»
«Müü see muuseumile, nimeta asi «Kivistunud aja» seeriaks.»
«Nimeta see Schrödingeri kapiks, sest nõud on korraga terved ja katki.»
«Tee sellest pilt ja küsi internetist abi!»


description: Mõnel naisel on juba loomulikult täidlasemad huuled, teised saavad kasutada neil lihtsaid nippe, kuidas ilukirurgi abita huuled lopsakamaks muuta.

title: Kuidas muuta huuled meigi abil täidlasemaks?


description: Eksperdid selgitasid, millised on kümme ohumärki, millele tuleks tähelepanu pöörata, sest nad viitavad sellele, et suhe ei tööta.

title: Kümme märki, et teie suhe ei toimi

maintext:
Kuidas mõjutavad Facebooki-sõbrad sinu eluiga?
Inimestele meeldib tänapäeval kurta, kuidas moodne sotsiaalmeediamaailm hävitab inimsuhteid ja kõik on hukule määratud, kui me nina nutitelefonist ei tõsta. Teadlased uurisid aga Facebooki-käitumise ja suremuse seoseid ning jõudsid huvitavatele järeldustele.
Kui suhe oleks võileib...
Millest koosneb suhtevõileib? Millised on need koostisosad, milleta hakkama ei saa?
Andestamine on tugevate eesõigus
Andestamine on tugevate inimeste tunnus, nõrkadele käib see üle jõu. Selline mõttetera jääb mulle teemakohaseid materjale uurides ikka ja jälle silma. Andestamisest räägitakse ja kirjutatakse väga palju – see ravib hingehaavad, hoiab ära südamehaigused ning aitab suhteid siluda, kirjutab terapeut Kadi Kütt salasona.eu-s.
Kuidas teada, kas mehest võiks saada sinu ainus ja õige?
Armastus ei pruugi alati juhtuda esimesest silmapilgust, vaid pikema aja peale. Võib-olla sa armud aeglaselt, aga sügavalt sellesse, kuidas ta käitub, milline on ta iseloom ja milliseid tundeid ta sinus tekitab. Panime kirja viis märki, et oled leidnud enda jaoks selle ühe ja õige.
13 viisi, kuidas leida armastus
Sa vaatad ringi sotsiaalmeedias ning tundub, et kõik armuvad, kihluvad, abielluvad ja saavad lapsi. Ometi oled sa ikka veel vallaline ja tundub võimatuna, et sa iialgi kedagi kohtad.
Kurbade armastajate duell
«Valgus ookeanide vahel» («The Light Between Oceans») on 20. sajandi armastuseleegia. On aasta 1918. Õhus luurab maailmasõja mürgine vine. Tom (Michael Fassbender) on üks pääsenutest. Ta sammub esimest korda linnatänavail, ent sõjakoledused pagendavad mehe ühiskonnast eemale – teda ootab majakavahi koht üksikul saarel.
Tahad olla õnnelik ja edukas? Loe, kuidas astroloogia sind aidata saaks!
Eneseabi on popp, aga kas oled midagi kuulnud astroloogilisest eneseabist? Eesti esimeses astroloogilises eneseabiraamatus «Õnne ja edu teejuht. Aita end läbi astroloogia» kirjutavad astroloog Kristelle Sööt-Kajo ja psühhoterapeut Pille Teearu, et just astroloogia võib olla abiks enesearengu teel. Millised on iga päikesemärgi õppetunnid, mida sellest õppida ja kuidas seeläbi oma elu õnnelikumalt elada? Valitud katkendeid raamatust.
Viis asja, mida saad teha kohe, et olla õnnelikum
Meil on kalduvus seada endale eesmärke, mis peaksid meid õnnelikuks tegema, aga ainult tulevikus ja siis, kui nad täituvad. Tegelikult peaks õnnelikkus olema juba tänase päeva eesmärkides.
Mis on armastuse ja kire vahe?
Sageli võime me armastuse ja kirepuhangu omavahel segamini ajada – mõlemad tunduvad esialgu ühtmoodi imelised ja peadpööritavad. Eriti võib see segadusse ajada uue suhte alguses, kui sa võid ehk endalt küsida: on see afäär, kerge tiivaripsutus, kirepalang või sootuks midagi sügavamat?


description: Oma peas olen juba mõnda aega vegan, aga taldrikutäied ei jõua kuidagi järele. Ma armastan liha süüa. Kui tuleb isu ja tahaks midagi head, siis ei huvita mind kunagi marmelaad, hapukurk ega külm õlu, tahan siis sinki, salaamit või poolküpset pardifileed. Minu senine elustiil on veganite jaoks ilmselt kõige ebameeldivam ja arusaamatum variant üldse. Teadvustan suurepäraselt, et eetiliselt veganlus mulle sobiks, aga liha maitseb nii väga, et eiran kõiki neid sisemisi soove. Kui tehti ettepanek osaleda vegan väljakutses, oli hasartne, emotsionaalne ja elevil naine minus sekundiga nõus: tundub, et aeg on küps! Ma ei tarbi novembri 30 päeva jooksul loomset toitu, alustasin «soojendusega» juba nädalakese varem.

title: Kuu aega veganina: stardime täiesti tühja külmkapi ja paraja hulga hirmudega

maintext:
Mulle meeldib hästi süüa, head maitsed on minu jaoks alati olulised olnud. Võin solvuda, kui saan keskpärase toiduelamuse: mis mõttes kokk ei viitsi vaeva näha? Maitsetu hommikusöök võib mu tuju rikkuda ja kehva lõuna eelistan üldse vahele jätta. Kui mul oleks ettekujutus, et veganid söövad ainult kapsasalatit, porgandiliiste ja otse pakist maitsetut tofut, poleks ma selle elustiili proovimist kaalunudki. Aga olen juba mõnda aega jälginud veganblogisid ja imetlenud, kui häid ja mõnusaid asju nad teevad. Ma loobun enam-vähem kolmest asjast – lihast, piimast ja munadest –, aga ülejäänud toidumaailm jääb kõik alles. Kuna ma ei talu gluteeni, pole ka seda ohtu, et kuu aega makarone ketšupiga või margariiniga saia sööksin.
Siit ei tule lugu minust kui musterinimesest. Ma ei piira ennast muul moel kui loomsest loobumine, lisaks ei talu ma ka gluteeni, aga sellega olen jõudnud mitme aasta jooksul nii harjuda, et ei pea probleemiks niikuinii. Aga ma ei loo ei endale ega kellelegi teisele illusiooni, et tarbin vaid värskeltpressitud toormahlu, supersalateid ja suppe. Pidutsen edasi, tarbin aeg-ajalt alkoholi ja olemasolevaid nahksaapaid minema ei viska. Kindlasti proovin ka pannkooke, luban magusat, mida muidu mitu aastat tarbinud ei ole ja ei vaeva pead koguste ega kaloritega. Kaalulangus pole prioriteediks, samuti ei ole eesmärgiks raha säästa. Mõlemad need variandid on muidugi väga teretulnud, kui lisaväärtusena ilmnema peaksid. Käitun oma kaine talupojamõistuse kohaselt, puhtalt krõpsudest ja veinist toituma ei hakka.
Aga kui kõht ei saa täis?
Alustasin täiesti tühja külmkapi ja olematute teiste toiduvarudega, mu köögikapid sisaldasid peale maitseainete veel ainult nisujahu ja kassikrõbinaid, mis kumbki pole minule mõeldud. Nüüd, mõni päev hiljem, on mul juba mitmeks päevaks piisav olemas, nii et kombineerin olemasolevatest koostisosadest vaevatult midagi kokku, ei pea järge ajama, mis retsepti või idee jaoks need komponendid tegelikult ostsin. Olenevalt siis sellest, kas tahan midagi kiiresti ampsata või on viitsimist rohkem pliidi ääres seista.
Enne alustamist olid mul mõned murekohad, mida üheaegselt mugava kaootilise elutempoga inimesena takistusteks pidasin.
Üks mu suurimaid hirme oli, et mu kõht ei saa täis. Absurdne mõte, aga see lihtsalt käis minuga kogu aeg kaasas ja muudkui pabistasin, et aga äkki juba homme tunnen hullu nälga, ei pea vastu ja murdun. Vist teisel veganpäeval käis mu peaks krõks ja ilmselgena kõlav lahendus oligi olemas – kui kõht jääb tühjaks, saan ja võin lihtsalt rohkem süüa!
Ajafaktor oli teine asi, mis muret valmistas. Liialdamata oli mu ettekujutus taimetoidu valmimisest võrdeline pajatäie kaalikate pehmekskeetmisega – koorid tükk aega, siis keedad, kuni tüdined ja alles tund ning rohkemgi hiljem võib loota, et midagi hakkab valmis saama. Muidugi on hästi ajamahukaid veganretsepte ka, aga mu esimene karri valmis umbes 20-30 minutiga ja selle aja sisse mahtus nii köögiviljade tükeldamine kui ka ise maapähklivõi valmis suristamine. Ka poes ei olnud meeletut siltide lugemist. Poolfabrikaate ma ei tarbi niikuinii, teen enam-vähem kõik asjad nullist ise, seega jäi ära ajakulu purgisuppide siltide veerimisega, loomsetel ja taimsetel toorainetel oskan vahet teha.
Ja mugavus. Ma olen kohutavalt kaootiline sööja, hommikuti pole üldiselt isu, tööl satun hoogu ja «ärkan» alles siis, kui nälg juba suur on ja tahaks kohe kiirelt midagi. Tean, et kõige mõistlikum oleks oma toit kaasa võtta, aga enamasti ma selleni siiski ei jõua. Vaatasin töökohale lähimas sööklas ringi, sealt oleksin saanud ainult keedetud tatart ketšupiga ja veidi närbunud kurgiviile. Parem kui mitte midagi, aga minu jaoks hea lõuna mõõtu välja ei anna. Lahendasin ka selle võimaliku probleemi ühe poeskäiguga. Juhuks, kui nüüd nälg ootamatult ründab, on mul puuviljakauss, sügavkülmas paar šokolaadimaitselist veganjäätist (mis osutusid tohutult heaks, soovitan!) ja sahtlis pähkleid. Töökaaslased käivad ka juba rõõmsalt näksimas.
Esialgu ei mingit taimset suitsuvorsti
Kangekaelse ja jonnaka naisena eirasin kohe esimese asjana soovitust alustada seniste harjumuspäraste toitudega, aga teha neid taimsetes versioonides. Olin juba saanud tohutus koguses inspiratsiooni uuteks maitseteks ja ideedeks, mida ma muidu oma kööki lasknud poleks: esialgu ei mingeid sojahakklihasid ega taimset suitsuvorsti. Mõned tekstuurid on veidi harjumatud ja natuke igatsen oma hommikusi vahuseid piimakohvisid, kuni neile samaväärse asenduse leian. Aga võtan seda väljakutset kui reisi mõnda paika, kus on kliima sama kehv kui meil siin praegu, aga rahvusköök veidi teistsugune. Algus maitseb mulle väga!
Veganitele heidetakse igal pool ette, et nad küll armastavad loomi, aga kuidas nad siis ühtlasi ka kõige muu vastu eetilised pole. Pole mõtet püüda saagi käima tõmmata lõputu küsimustejadaga, et ise vegan, aga miks sa siis juba kõike muud head ei tee? Tõepoolest, ma ei võta kodutuid enda juurde elama ja ma ei anneta kogu edaspidist sissetulekut heategevuseks, aga vähemalt püüan midagi teha. Keda ei häiri, et puurikanadel on ruumi vähem kui munadel karbis, ei pea minu selleteemalist valikut naeruvääristama ega hoolivust usuhulluseks või naivismiks nimetama.
Vastan parima meelega kõikidele küsimustele, miks seda teen, olen arvestanud mõningase skeptilise vastureaktsiooniga. Aga loodan, et minu suunas ei hakka tulema massiliselt ründavas toonis arupärimisi inimestelt, kelle jaoks see maailmavaade pole muud kui lihtsalt «mõttetu». Olles ise samal ajal need, kes novembris habet ei aja, septembris ei joo või mõnes muus sarnases aktsioonis osalevad.


description: Kuidas on võimalik, et hea suhe muutub mingil hetkel välja kannatamatuks?

title: Halvad harjumused, mis õõnestavad head suhet

maintext:
Igas suhtes on kaks poolt ehk kaks inimest, kes võivad teha vigu. Goodhousekeeping.com pani kokku nimekirja halbadest harjumustest, mis võivad head suhet seestpoolt õõnestada või isegi lõhkuda. Proovi sina neid asju vältida!
1. Sa keskendud ainult negatiivsetele asjadele.
Katsu mitte ärrituda, kui su partner jätab ühe taldriku pesemata, sest ta teeb ilmselt nii palju häid asju rohkem.
2. Sa oled oma rutiinist tüdinenud.
Inimesed otsivad uusi kogemusi. Tehke igal võimalusel midagi uut ja spontaanset, see lisab suhtesse vürtsi.
3. Sa ei investeeri iseendasse.
See võib kõlada veidralt, aga tegelikult on hea, kui inimesel on väljaspool suhet huvid või hobid, millega talle meeldib tegeleda. See teeb inimest huvitavamaks.
4. Sa lased ebakindlusel endast võitu saada.
Ära mõtle kõiki pisiasju üle. Kui ta vastab su sõnumile ainult «okei», siis on tal ilmselt kiire. Ära lase ebakindlusel võitu saada, ole oma suhtes kindel.
5. Sa tunned ennast ebamugavalt, kui te räägite seksist.
Loomulikult on hea, kui kaks inimest sobivad omavahel magamistoas, aga selleks tuleb omavahel rääkida. Mis kellelegi meeldib? Mida oodatakse? See vestlus võib olla esialgu natukene piinlik, aga sellest tuleb üle olla.
6. Sa ei tunne huvi tema hobide vastu.
Isegi, kui su partneri hobid tunduvad sinu jaoks tühised, siis on oluline teda toetada ja talle tähelepanu pöörata, kui ta neist räägib. See on hea võimalus omavahel suhelda ja su partner tunneb, et see, mida ta räägib, on sinu jaoks oluline.
7. Sa võtad oma partnerit enesestmõistetavana.
Kui inimesed tunnevad, et neid ei väärtustata, siis neil tekib pahameel. «Aitäh» või «ma armastan sind» on väikesed ja lihtsad asjad, mis tähendavad teise jaoks palju.
8. Sa ei ole muutustele avatud.
Inimesed ei muutu üleöö ja teist inimest ei saa muuta, aga inimesed kasvavad ajajooksul ja sul tuleb mingil hetkel valida, kas sa lähed muutustega kaasa ja te kasvate kokku või mitte.
9. Teised inimesed on olulisemad kui su kaaslane.
Sinu partner peab olema kõige tähtsam. Ei ole tähtis, kui kaua te olete koos olnud, ta väärib sinu tähelepanu ja vastupidi.
10. Sa kaasad oma probleemidesse liiga palju inimesi.
Su parim sõber, juuksur ja kolleegid ei pea teadma sinu suhteprobleemidest. Mida rohkem sa oma kaaslasest halvasti räägid, seda rohkem sa hakkad seda mustrit uskuma ja seda halvemini mõjub see su suhtele.
11. Sa liigud edasi liiga kiiresti.
Naudi oma suhet selles etapis, kus ta praegu on. Loomulikult ei tee paha, kui te aeg-ajalt mõtlete, milline teie tulevik võiks koos olla, aga te peate seda tegema koos. Ohumärgiks võib olla see, kui su kaaslane plaanib näiteks töö pärast teise linna kolida, aga sina teed samal ajal pulmaplaane.


description: Kui sa pole väga pikka aega kohtingutel käinud, siis võib häbelikkus sinust võitu saada. Pole vahet, kas tutvumine toimub virtuaal- või pärismaailmas, oma hirmudele vastu astuda võib olla väga keeruline.

title: Häbelikule vallalisele: kuidas hirmudest võitu saada?

maintext:
Häbelikkust on mitut eri liiki, kirjutab psühholoog Salama Marine Female Firstis. Seda võib põhjustada hirm ebaõnnestumise ees ning kartus, et sa ei ole piisavalt hea. Ka võib olla põhjuseks hirm enda avamise või teiste hukkamõistu ees.
Sellepärast on hea alustada samm-sammult ning teha esimesed katsed uute inimestega kohtuda just mõne kohtingurakenduse kaudu. Samas mingil hetkel tuleb suhtlus pärismaailma üle viia, seetõttu on hea selleks valmistuda. Kuidas?
Aktsepteeri. Esimeseks sammuks olgu oma häbelikkuse ära tundmine ja sellega leppimine. See on osa sinu iseloomust. Kui sa oled loomult introvert, võid sa ehk endale liiga suure pinge õlule panna ja endalt liiga palju oodata. Lõpeta enda materdamine.
Ära kompenseeri üle. See on viga, mida teevad paljud häbelikud inimesed. Et häbelikkusest üle saada, mängivad nad ülienesekindla inimese rolli – näiteks võtavad vestluse üle, mis võib esimesel kohtingul olla tõeline probleem.
Astu stressile vastu. Muidugi on stressirohkete situatsioonide vältimine lihtsam, kuid kui on aeg taas deitima asuda, on aeg ka stressile vastu astuda. Veena end oma piire nihutama, kohtu uute inimestega. See ei pea olema kohe kohtinug, harjutamiseks sobib ka lõuna uue kolleegiga või peol võõra inimesega rääkimine. Nii veendud sa peagi, et tegelikult pole karta midagi.


description: Paksupeks on täiesti reaalne nähtus – ühiskond ütleb kogukamatele inimestele pidevalt, et nad on koledad, inetud ja vääritud. Asi on selles, et paksupeks ei toimi. See ei aita inimestel kaalu kaotada, vaid teeb nad õnnetuks ning halvimal juhul on suisa tervisele kahjulik.

title: Viis paksupeksulauset, mis esmapilgul ei näi solvavad

maintext:
Niisiis oleks kena, kui kõik me püüaksime üksteise suhtes lahkemad ja viisakamad olla, et maailm oleks meile kõigile parem koht elamiseks. Panime Bustle’i abiga kokku mõned laused, mis esmapilgul võivad kõlada toetavalt ja mittesolvavalt, kuid tegelikult on häbistavad ja mõnitavad.
«Sa pole paks! Sa oled ilus!» Tegemist on väga problemaatilise lausega, sest see kinnistab arvamust, et paksus ja ilu on asjad, mis välistavad teineteist. Tegelikult võivad inimesed vabalt olla paksud ja ilusad.
«Ära ütle enda kohta paks. Ära räägi enda kohta nii!» Paljud inimesed kasutavad sõna paks solvanguna, see-eest väga paljud inimesed on aru saanud, et tegemist on vaid omadussõnaga, mis iseenesest ei tohiks kanda mingit alltähendust, ning püüavad seda jõustavalt kasutada. Sa ju ei saa vihaseks, et su kahemeetrine sõber enda kohta pikk ütleb? Lase inimestel iseloomustada end (armastavalt) nende sõnadega, mis nad soovivad.
«Õh, ma olen nii-ii paks!» Jah, me just ütlesime, et peaks olema okei, kui inimesed enda kohta paks ütlevad. Seda juhul, kui nad on tegelikult paksud. Kui sale inimene, kes pole iialgi tundnud, mis tähendab tänapäeva ühiskonnas paks olla, otsustab, et ka tema võib seda sõna enda kohta kasutada, võtab see sõnalt jõu. Kui sul on kõht täis või parasjagu tunned, et su keha võtab rohkem ruumi kui tavaliselt, siis ütle nii. Ära naeruväärista pakse kehasid ja ära kasuta selle sõna negatiivseid konnotatsioone lihtsalt selleks, et komplimente norida. Meil kõigil on aeg-ajalt oma kehadega probleeme, aga katsu olla realistlik.
«Sul on nii ilus nägu!» Jällegi tundub lausena, mis oleks justkui kompliment. Tegelikult on tõenäoliselt tegemist mikroagressiooniga kõigi paksude inimeste vastu. Paksud on harjunud kuulma komplimente oma näo kohta. Käsi püsti, kellele on kunagi öeldud: «Sa võiksid olla imeilus, kui ainult kaotaksid mõned kilod!» Minu personaalne lemmik kunagiselt poiss-sõbralt kõlas nii: «Nägu on sul modelli oma, aga...» No tore küll, et mu nägu on ilus, aga ülejäänud osa minust ei kõlba?
«Oi, sul on see seljas? Sa oled nii vapper!» Me ju teame, et inimesed arvustavad ja mõnitavad teisi pidevalt selle põhjal, mis neil parasjagu seljas on. Kogu aeg. On tõenäoline, et kui su sõber otsustas selga tõmmata minikleidi, siis ta juba kaalus, kuidas tema riietumisakt ühiskonnanormidele vastu astub – ja ta otsustas seda ikkagi teha. Niisiis, ütle lihtsalt, et ta riietus on nunnu ja jäta see nii. Asi on selles, et tegelikult ei peaks ükski rõivastumise akt olema vaprus omaette.
Me keegi ei taha oma sõpradele – ka paksudele sõpradele – oma sõnadega liiga teha. Kindlasti aeg-ajalt juhtub, et me eksime ning ütleme midagi, mida võiks liigitada paksude häbistamise alla. Kui sa märkad end olevat eksinud, siis vabanda ja liigu edasi. Ikka juhtub. Aga ära unusta vabandada!


description: Mehed ja naised armuvad, aga see ei tähenda, et naised jagaksid meestega kõike, mida nad mõtlevad või tunnevad. Naised kipuvad teatud asju varjama, aga see ei ole midagi halba.

title: Asjad, mida naised meeste eest varjavad

maintext:
Vaatame lähemalt, mis on kõige tavalisemad asjad, mida naised oma meeste eest saladuses hoiavad. Saladusi jagas BoldSky.com.
Salajased fantaasiad
Naised ei räägi väga vabalt oma salajastest fantaasiatest või soovidest, mida nad tahaksid magamistoas teha. Ainult siis, kui nad teavad, et mees on väga avatud meelega ja ei hakka naist sellepärast arvustama.
Miljon mõtet, mis naiste peast läbi käivad
Naistel on nii palju mõtteid korraga ja need puudutavad näiteks meie elu, tulevikku, poodlemist, meiki, hirme ja naudinguid, aga naised suudavad seda kõike naeratuse taha peita.
Kõike oma eelmisest kutist
Naine ei räägi sulle kunagi kõike oma eksist.
Kui on valus
Mõnikord teevad meeste sõnad või teod naisele väga haiget. Enamasti ta varjab seda, sest naine ei taha, et ta paistaks liiga tundlik. Ei tee paha, kui mehed oleksid natukene rohkem empaatilised.
Ta tahab olla parem kui su eks
Olenemata sellest, et naine ei räägi sellest, siis ta salamisi tahab olla ja välja näha parem kui su eksid ja töökaaslased.
Ta mõnikord jälgib oma eksi tegemisi sotsiaalmeedias
Naistel on lihtsalt puhtast uudishimust tarvis teada, millega nende eks tegeleb. Võib olla me vahest harva satume oma eksi Facebooki lehele, aga me ei taha, et meie oma mees sellest teada saaks ja asjatut paanikat tekitaks.


description: Ilmselt su mees igatseb sind või ta tunneb, et ta tahaks sind näha, aga mida teha, kui ta palub, et sa saadaksid talle paljastavaid pilte? Kas sa saadaks? See on sinu otsustada, aga oota ja loe seda enne, kui otsustad saata.

title: Mis siis, kui mees tahab, et sa saadaksid talle paljastavaid pilte?

maintext:
Ikka on nii, et suhtes olevad inimesed igatsevad teineteist ja tekib tunne, et tahaks teist inimest kohe näha isegi, kui ei ole võimalus. Sellisel hetkel võib mees sulle helistada ja paluda sul endast natukene paljastavaid pilte saata. Selles ei ole ju otseselt midagi halba. Kas sa peaksid nõustuma? Kui sa seda loed, siis sul on teatud kahtlused.
Esiteks võid sa öelda «ei», sest kui ta tõesti armastab sind, siis ta ei tee sellest suurt numbrit. Ta lepib ka mitte nii paljastava pildiga, kui ta sind tõesti igatseb.
Probleem on selles, et tänapäeva on võimalik kõike jagada ja nii võib juhtuda, et kõige privaatsemaid asju võivad näha väga paljud inimesed. Internetilehtedesse on võimalik sisse häkkida ja informatsiooni on võimalik varastada ning sellisel juhul võivad su pildid sattuda ootamatutesse kohtadesse.
Loomulikult tahad sa oma meest õnnelikuks teha, aga sa võid pakkuda välja, et te kohtute ja selgita talle, et miks sa ei soovi privaatseid pilte üle interneti saata. Ütle talle, et sa usaldad teda, aga sa ei saa internetti usaldada. Samas, võid ka lihtsalt öelda, et sa ei tunne ennast mugavalt, kui pead endast paljastavaid pilte kellelgi saatma. Selles ei ole midagi imelikku, kui sa ütled, et see ei sobi sulle.
Praegu tähendab see kutt sulle kõike aga, kui sa otsustad üks hetk teise riiki kolida ja temast lahku minna? Mis siis, kui ta ei nõustu su pilte kustutama? Kuidas sa tunneksid ennast siis? See on täiesti sinu otsustada, kas sa saadad mehele paljastavaid pilte või mitte, aga hinda enne võimalikke ohte.


description: Järgmise aasta jaanuarist saab üksinda last kasvatav vanem hakata oma lapsele taotlema igakuist elatisabi. Palusime teil saata meile oma küsimused, mis muudatusega seoses on tekkinud ning koostöös sotsiaalministeeriumi ja teiste spetsialistidega leidsime neile vastused.

title: Kõik uuest elatisabisüsteemist: teie muredele aitavad lahendust leida kohtutäiturid

maintext:
Esimese osa küsimustest-vastustest leiab siit. Täna leiavad teie muredele lahendusi kohtutäiturid Urmas Tärno ja Arvi Pink, samuti sotsiaalministeeriumi laste ja perede osakonna nõunik Liisa-Lotte Raag ning justiitsministeeriumi eraõiguse talituse nõunik Jekaterina Agu.
Kas võlgnik peab elatist maksma iga kuu konkreetseks kuupäevaks?
Kohtutäiturid Urmas Tärno ja Arvi Pink (KT): Perekonnaseaduse kohaselt makstakse elatist iga kalendrikuu eest ette. Kohtutäitur ei saa määrata konkreetset kuupäeva, mis ajaks peab olema elatis makstud. Kohtutäitur lähtub põhimõttest, et kui võlgnik ei ole kalendrikuu alguseks elatist maksnud, loetakse see tema võlaks sissenõudja ehk lapse ees. Täitemenetlus toimub võlgniku vara suhtes. Kohtutäitur teeb sissenõudjale ülekanded võlgniku vara suhtes toimuva menetluse tulemusena.
Kas on tõsi, et kui nüüd 1.jaanuarist teha taotlus elatisabi saamiseks ja riik elatisabi maksmisega tekkinud võlgnevust võlgnikult kätte ei saa, siis peab selle võlgnevuse tasuma üksinda last kasvatav vanem?
KT: Ei ole. Üksinda last kasvatav vanem ei pea riigilt saadud elatisabi tagasi maksma. Elatisabiga soovib riik leevendada üksinda last kasvatava lapsevanema majanduslikku olukorda. Elatisabi maksmine ei vabasta elatisvõlglast tema kohustustest, vaid riik nõuab võlgnevuse kohustusi rikkunud vanemalt välja. Kohtutäitur hakkab riigile väljamakseid tegema alles siis, kui sissenõudja on saanud kätte kogu väljamõistetud elatise (laekumised võlgnikult ja riigi elatisabist peavad katma kogu nõude). Kui elatisabi kaudu makstav 100 eurot on väiksem, kui igakuise elatise nõue, siis 100 eurot ületava osa maksab kohtutäitur last üksi kasvatavale vanemale vaid juhul, kui tal õnnestub nõuet võlgniku vara arvelt täita ehk tavapärase täitemenetluse korras.
Kas elatise nõue aegub?
KT: Üldine täitedokumendi (kohtuotsus/kohtumäärus) aegumistähtaeg on 10 aastat arvates hetkest, kui laps saab 18 või lõpetab kooli. Võlgnikul lasub kohustus tasuda ka võlgnevus.
Kohus tegi elatise nõudes tagaseljaotsuse, kuid teine vanem ei ole elatist maksma hakanud. Kas järgmise sammuna peaksin pöörduma kohtutäituri juurde?
KT: Kui kohtuotsus on olemas, siis tuleb pöörduda kohtutäituri poole ja esitada koos kohtuotsusega täitmisavaldus. Täitmisavalduse vorm on kättesaadav Kohtutäiturite ja Pankrotihaldurite Koja kodulehel aadressil http://kpkoda.ee/content/avaliku-poole-lingid/avalduste-vormid. Sissenõudja võib valida vabalt kohtutäituri, kelle tööpiirkonnas on võlgniku elu- või asukoht või kus asub tema vara.
Kes maksab kohtutäituri tasud, kui soovin kohtutäituri juures elatise nõudes täitemenetlust alustada?
KT: Kohtutäituri seaduse kohaselt ei või ettemaksu nõuda isikult, kes esitab täitmiseks elatisraha nõude. Kehtiva seaduse kohaselt kannab menetlusega seotud kulud üldjuhul võlgnik.
Mida teha olukorras, kus võlgnik väidab, et tal pole raha lapsele elatise maksmiseks, kuid tegelikult elab suures majas, omab autot ja ka töötab?
KT: Esimese asjana tuleks kohtutäiturit teavitada kõikidest võlgniku kohta teadaolevatest andmetest. Kohtutäituri poole pöördumine ja temaga suhtlemine on väga oluline, sest just tema oskab konkreetse täitemenetluse kohta infot anda ja seetõttu on kohtutäiturile suureks abiks võlgniku vara puudutavad andmed. Kahjuks esineb siiani olukordi, kus võlgnik hoiab teadvalt täitemenetlusest kõrvale ning registrites andmeid tema vara kohta ei ole. Võlgniku lähedased aitavad kahjuks vara varjamisele kaasa, kahjustades sellega teadvalt laste huve.
Justiitsministeerium kavandab täiendavaid meetmeid elatisvõlgnike õiguste piiramiseks. Kui Riigikogu need seadustab, siis saab neid ka eesmärgipäraselt rakendada.
Millises järjekorras täidetakse elatise asjas tekkinud võlgnevused?
Liisa-Lotta Raag (LR): Kui lapsele on kohtu poolt välja mõistetud elatis ning tehtud on ka taotlus elatisabi saamiseks, siis hakkab kohtutäitur iga kuu jälgima, kas ja millises summas võlgnikult lapsele elatist laekub. Kui võlgnik maksab ühes kuus lapsele elatist suuremas summas, kui on määratud igakuise elatisega, siis esimese asjana arvestab kohtutäitur sellest summast maha igakuise elatise makse ning kui sellest jääb raha üle, siis hakkab kustutama varasemat võlgnevust. Alles siis, kui kogu võlgnevus lapse ees on kustutatud, hakkab riik võlgnikult elatisabi tagasi nõudma.
See tähendab, et eelisjärjekorras hakatakse kustutama lapse ees tekkinud võlgnevusi ja alles siis riigile tekkinud võlgnevusi.
Olen sellises olukorras, et lapse isal on peale meie ühise lapse veel üks laps, kellele ta juba elatist maksab. Mina ei ole enda lapsele kohtu kaudu elatist välja nõudnud, kuna ma tean, et lapse isa ei ole suuteline seda elatist maksma. Mida ma peaksin tegema, et ka minu laps saaks toetust?
LR: Antud juhul, et ka teie laps saaks toetust, tuleks siiski esimese sammuna pöörduda kohtu poole ja lapsele elatist nõuda. Isegi juhul, kui lapse isa lapsele elatist maksma ei hakka, saab riik toetada last elatisabiga. Küll aga on elatisabi saamise puhul eelduseks, et lapsele on kohtu kaudu elatist välja mõistetud ning alustatud on ka täitemenetlus.
Lapse isal on ülalpidamiskohustus oma mõlema lapse ees. Kui isa arvab, et tal ei ole võimalik lastele elatist maksta elatise miinimummääras, siis on tal võimalik seda ka kohtule öelda. Kohus seejärel kaalub kõiki asjaolusid ja mõistab elatise välja sellises summas, et arvestatud on nii lapse kui ka lapsele elatist maksma kohustatud vanema huvidega.
Minu küsimus ei puuduta elatisabi, vaid üksikvanematoetust. Millal suurendatakse üksikvanematoetust, mida on siiani makstud 19,18 eurot kuus? Teised peretoetused on aja jooksul tõusnud.
LR: Viimastel aastatel on tõesti lapsetoetused märkimisväärselt tõusnud. Kuna lapsetoetus jõuab kõigi, sh ka üksikvanema lasteni, on seeläbi toetatud ka üksikvanemaga peresid. 19,18 euro suurust üksikvanema lapse toetust makstakse lisaks teistele peretoetustele ehk üksikvanema lapsed saavad sellevõrra suuremat lapsetoetust. Üksikvanema lapse toetust makstakse väga kitsale sihtgrupile, s.o lastele, kelle sünnitunnistusel puudub kanne isa kohta või kelle vanem on kuulutatud tagaotsitavaks. Seega ei ole tingimata tegemist peredega, kus lapsi kasvatab üks vanem, samuti pole enamik ühe vanemaga peredest sellised, kus lapsel puudub ametlik isa.
Riigi soov on olnud ennekõike see, et kõigil lastel oleks isa kanne sünnitunnistusele tehtud. Seega soovime ka läbi elatisabi pigem motiveerida emasid, et nad alustaks isaduse tuvastamise protsessi. Lapsel on õigus omada ametlikku isa, samuti on nii tagatud lapsele ülalpidamine – kas elatise või elatisabi näol.
Kui lapse isa ei ole märgitud lapse sünnitunnistusele, tuleb esmalt pöörduda kohtusse ja tuvastada lapse isadus (isaduse tuvastamise kohta on võimalik lugeda siit). Samaaegselt tuleks esitada kohtule ka nõue elatise saamiseks. Nii toimides ei ole vaja isaduse tuvastamise eest maksta riigilõivu.
Millistel alustel määratakse kohtu poolt kindlaks elatise summa, mida vanem peab lapsele maksma hakkama?
Jekaterina Agu: Kuna erinevate perede elatustase võib olla väga erinev, siis on seadusse valitud eri äärmusi kokku toov summa, kuupalga alammäär, mida peetakse lapse ülalpidamiseks vajalikuks. Loomulikult võib sõltuvalt lapse vajadustest ning vanemate elatustasemest lapse ülalpidamiseks kuluv summa varieeruda. Küll aga on seadusega paika pandud, et üldjuhul määratakse lapsel elatiseks vähemalt pool palga alammäärast. Selleks, et elatist lapsele nõudev vanem saaks teisel vanemalt suurema elatise, kui on pool palga alamäärast, peab ta kohtus seda põhjendama ning esitama asjakohased tõendid. Samamoodi peab ka teine vanem kohtus põhjendama ning esitama asjakohased tõendid selle kohta, kui tal ei ole võimalik maksta elatist poole alampalga ulatuses. Vanem peab enda käsutuses olevaid vahendeid enda ja oma lapse ülalpidamiseks kasutama ühetaoliselt. Elatise suuruse kindlaksmääramisel arvestatakse lapse vajadusi ja vanema võimalusi.
Kohus võib mõjuval põhjusel elatist vähendada alla poole kuupalga alamäära. Perekonnaseaduse kohaselt on mõjuvaks põhjuseks muu hulgas vanema töövõimetus või olukord, kus vanemal on teine laps, kes elatise väljamõistmisel poole kuupalga alammääras osutuks rahaliselt vähem kindlustatuks kui elatist saav laps. Vanem peab tagama kõigile oma lastele võrdsed võimalused toimetulekuks ja arenguks ning pidama lapsi võrdväärselt ülal. Elatise vähendamine on kohtu kaalutlusotsustus, mille tegemisel peab kohus arvestama kõiki asjas esile toodud asjaolusid kogumis. Kui võlgnik leiab, et kohus ei ole arvesse võtnud kõiki tema poolt esitatud asjaolusid ja on seadust valesti kohaldanud, on tal võimalik kohtuotsus edasi kaevata järgmise astme kohtusse.
Kas üksinda last kasvataval vanemal on õigus keelata teisel vanemal lapsega suhelda ja samaaegselt nõuda, et teine vanem elatist maksaks?
JA: Kehtiv õigus ei seo omavahel elatise maksmise kohustust ning lapse ja vanema vahelise suhtluskorra täitmist. Võib esineda olukord, kus laps ise ei soovi vanemaga suhelda. Sellises olukorras lapse elatisest ilma jätmine oleks lapse huvide vastane. Kui lapsega elav vanem takistab teisel vanemal lapsega suhelda, on võimalik taotleda kohtult lapsega suhtlemise korra määramist. Vastava kohtulahendi olemasolu korral on võimalik algatada täitemenetlus ning kohtutäitur saab trahvida vanemat, kes takistab suhtluskorra täitmist.


description: Kas te olete kunagi läinud poodi, teades, et kannate suurust 12 ning proovima asudes avastanud, et järsku olete kahanenud või kasvanud? Teise keti poodi sisse astudes aga leiate end taas tuttavast suurusnumbrist? Sellel paistab puuduvat igasugune loogika.

title: Rõivatööstuse hästi hoitud saladus: suurusnumbritel puudub loogika!

maintext:
Marilyn Monroe oli aastal 1945 suuruses 12, mida peeti modellile sobivaks. Tänapäeval saab teda aga tema mõõtude põhjal liigitada nii suurusesse 4, 6 kui ka 8 (tema mõõdud olid 88-55-88). Kuidas see võimalik on? Kus peitub loogika?
Ajaloos tagasi minnes selgub, miks kunagi üldse rõivatööstus standardiseeritud mõõte kasutama hakkas. Napoleoni sõdade aegu 19. sajandi alguses tekkis vajadus ühtse süsteemi järele, kuna sõjatööstusel oli muidu keeruline mundreid vorpida. Mõõdud aga toimivad eeldusel, et inimese keha on proportsioonis ja nö keskmine.
19. sajandi lõpuks olid valmistoodanguna valminud rõivad muutunud ääretult populaarseks ning enamik inimesi kandis just selliselt valmistatud riideid. Aastal 1939 viis USA statistikaamet läbi mõõtmised 50 000 naise peal, et paika panna keskmised mõõdud ja proportsioonid, kuid nende taktikas oli nii mõnigi viga. Kuigi nad kasutasid uuringus ka värvilisi naisi, ei arvestanud nad hiljem nende mõõte, lisaks olid enamik naisi vaesematest klassidest ning tõenäolisemalt alatoidetud, mis tähendab, et riigi statistiline keskmine oli väga nihkes. Eesmärgiks oli leida seoseid erinevate mõõtude vahel, et oleks võimalik ennustada, milline võib olla näiteks 90sentimeetrise rinnaümbermõõduga naise vöö- ja puusaümbermõõt. Selle teadmisega varustatult oleks rõivatööstusel märksa lihtsam erinevates mõõtudes sobivaid riideid õmmelda.
Kogutud andmeid kasutati 1958. aastal välja antud suurusnumbrite süsteemi väljatöötamiseks. Siis tulid kasutusele meile tuttavad numbrid, kuna mõõdustik kasutas suurusi 8-42. Tegemist oli tegelikult suvaliste määratud numbritega iseloomustamaks teatud rinnaümbermõõtu, millele lisandus täht, mis märgistas inimeste pikkust. Mõõdustik oli ääretult ebapopulaarne, seda püüti täiustada, kuid aastal 1983 võeti see täielikult tagasi ja kuulutati kehtetuks.
70ndatel võeti rõivatööstuses kasutusele mõõdustikud, mis põhinevad vööümbermõõdul, numbrid seejuures aga läksid aina väiksemaks, lisandusid näiteks suurused 4, 0 ja nüüdseks isegi 00. Nii juhtuski, et naine, kes varem oli vööümbermõõdu põhjal suuruses 12, oli ühtäkki suuruses 8. Ameerikas on kasutusel ka sõna vanity sizing ehk edevusele rõhuv mõõdustik, mille eesmärk on panna riideesemele väiksem number, et inimesel oleks parem tunne seda endale osta. Nii muutusid suurusnumbrid turundusvahendiks. Kuna kõiki kliente on võimatu rahuldada, valivad firmad välja inimesed, kes sobivad nende brändi jaoks kõige paremini ning nummerdavad oma rõivad vastavalt nende soovidele – see tähendab, et ka brändid, mis kuuluvad samale katusfirmale, võivad kanda täiesti erinevaid numbreid.
Seega – kui sa tunned poes riideid proovides end frustreerituna, püüa meeles hoida, et asi pole sinus ega sinu kehas. «Me oleme sobivad täpselt nii, nagu me oleme,» ütleb dr Lynn Broody, kes on moe- ja tekstiilitehnoloogia professor New Yorki ülikoolis. «Asi pole sinus, asi on tööstuses. Tegemist on lihtsalt suvaliste numbritega. Need ei tähenda mitte midagi. Ja kui sulle ei meeldi suurusnumber, lõika silt riietelt maha!»
Vaata ka Voxi videot! NB! Video on inglise keeles.


description: Kas sa oled mõnel õhtul liiga palju magusat söönud ja järgmine päev ärgates tunned, et kuidagi halb on olla? Kas «suhkrupohmakas» on olemas?

title: Kas "suhkrupohmakas" on võimalik?

maintext:
Jah, suhkrust võib tekkida halb enesetunne. Loomulikult ei ole see sõna otseses mõttes sama nagu alkoholi pohmakas, aga see võib olla sellele väga sarnane, vahendab The Huffington Post. Hajameelsus, närvilisus, peavalu ja nõrkus on pohmelli sümptomid, mis võivad esineda ka peale seda, kui oled suures koguses suhkrut söönud.
Algselt tekitab suhkur hea tunde, sest see suurendab endorfiine ja tekitab hea tuju, kuid veresuhkru langus toob kaasa tujukuse, närvilisuse ja väsimuse. Ühekordne «suhkrupohmakas» ei ole suur probleem, aga liigne suhkru tarbimine pikemaajaliselt mõjutab kindlasti inimese tervist. Lisaks kaalutõusule suureneb südamehaiguste ja diabeedi risk.
Kahjuks on suhkur ka sõltuvust tekitav, täpselt nagu alkoholgi. Teaduslikult ei saa öelda, et see on üks ühele alkoholisõltuvusega, aga suhkru tarbimisel on ka kõrvalnähud ja järjest suurenev vajadus selle järele. Põhimõtteliselt on nii, et mida rohkem suhkrut inimene tarbib, seda rohkem ta seda «vajab». Ameerikas 2015.aastal välja antud toitumissoovitused näevad ette, et suhkur ei peaks moodustama rohkem kui kümme protsenti päevasest kaloritest.


description: Pikaajaline Flandria Moeinstituudi tegevjuht ja Antwerpeni Kolledži lektor Edith Vervliet soovitab alustavatel loov- ja moevaldkonna ettevõtjatel otsida endale esimeste kollektsioonide tegemise ajaks töö, mille eest makstakse reaalset palka.

title: Ekspert soovitab: kaheksa sammu, kuidas saada edukaks moeloojaks

maintext:
New Yorgi ja Pariisi moenädalatele ettevõtjaid eksportinud Edith Vervliet soovitab noortel alustada karjääri mitte oma brändi loomisest, vaid suuremast firmast, kus näeb tööstuse köögipoolt. «Maailmas on liiga palju moeakadeemiaid ja disainereid ning läbilöömiseks peab olema väga andekas. Alustajad vaatavad New Yorgi Fashion Weeki glamuuri, kuid sinna kulub aastaid rasket tööd ja raha. Rahvusvahelises moemaailmas on konkurents metsik ja inimestest pigistatakse poolmuidu maksimum välja,» ütles Vervliet.
Ettevõtlusekspert soovitas alustaval moeloojal otsida endale kõigepealt päris töökoht, mis aitab arved maksta ja unistuseks vahendeid koguda.
«Leia oma nišš. Kõrgmood tundub ahvatlev, aga tänavamoe ostjaid on rohkem. Praegu on väga kuum teema taaskasutus – mõtle juba tootmise alguses, mis sinu asjadest peale esimest kasutusringi edasi saab. See huvitab ostjat.»
«Tee esimene kollektsioon sõpradele, perele ja naljaga pooleks lollidele. Esimese kollektsiooni valmimine maksab 25 000 eurot, mis läheb materjalidele ja kõrvalkuludele. Esimeste töödega ma kohe moeetendusele ei läheks, sest see on kulukas. Ürita see kõigepealt sisemisele sõpraderingile müüa,» soovitas Vervliet.
«Kui sinu asjad omadele meeldivad, siis võid hakata mõtlema moeetendustele. Selleks peab tegema reaalse äriplaani. Kui tahad tõesti jõuda Pariisi, siis pead leidma ressursse. Belgias saavad näiteks läbimõeldud alustavad ettevõtted riigilt 50 protsenti ettevõtlustoetust või tagatise laenule, kuid ülejäänud poole pead ikka ise leidma. Äriinglitele ja muudele peamiselt tehnoloogiasektori finantseerimisvõimalustele ei tasu loomevaldkonnas loota. Neile on see liiga riskantne. Raha leidmine ongi üks raskemaid kohti,» rääkis ekspert.
Vervlieti sõnul läheks ta noore kollektsiooniga kõigepealt Eesti moeüritustele. «Rahvusvahelised sõud on kallid, Pariisi Fashion Weeki ajal maksab pelgalt tagasihoidlik ruumike ostjate kutsumiseks viieks päevaks 5000-8000 eurot ja muid lisakulusid on palju. Sellisel tasemel kollektsiooni tegemine ja üritusele minemine maksab vähemalt 80 000 eurot.»
«Kui näed, et su brändi vastu on huvi, aga koduturg on paratamatult piiratud, siis tasub liikuda samm-sammult lähiriikidesse, alustades näiteks teistest Baltimaadest. Pead osalema regionaalsetele messidel ja moeüritustel.»
«Eestis võid mõelda oma brändipoele aga teistes riikides on esialgu on mõttekam leida pigem edasimüüja, kes koondab mitmed disainerid kokku. Leia endale hea rahvusvaheline müügiagent,» soovitas Vervliet.
«Tarbijad otsivad järjest enam suurte brändide kõrval isikupära ja see on Eesti moeloojate läbilöögivõimalus. Uued elektroonilised müügi- ja turunduskanalid annavad väikesele tegijale elust suurema potentsiaali,» soovitas Vervliet olla turunduses julge.
Edith Vervliet on ettevõtja, kirjastaja, lektor, pikaajaline Flandria Moeinstituudi tegevjuht ning Flandria Loomemajanduskeskuse looja. Edith annab täna, 4. novembril kell 14 – 17 Ettevõtluskõrgkoolis Mainor avatud loengu teemal innovatsioon ning edukas juhtimine.


description: Me kõik vääname aeg-ajalt tõde, ka siis, kui me peame end ise väga ausateks inimesteks. Siin on mõned faktid valetamise kohta, mida sa ehk senini veel ei teadnud.

title: Üheksa fakti valetamisest, mida sa veel ehk ei teadnud

maintext:
1. Väikesed valed sillutavad teed suurematele. Kui sul õnnestuvad väikesed valged valed vaevata, siis aja möödudes on sul aina lihtsam rääkida ka suuremaid valesid. Uurijad on avastanud, et aju õpib valetama, kui sa seda pidevalt teed – niiöelda muutub valetamise suhtes tuimemaks, kirjutab MNN.
2. Vanemad oskavad oma lapse valed tabada vaid 54 protsendil juhtudest. California ülikooli uurijad vaatlesid, kui hästi suudavad lapsevanemad oma võsukeste jutust valesid välja noppida ning selgus, et vanemad panevad vahel hinnangutes mööda, kuna «laps lihtsalt nägi välja süüdlaslik».
3. Peaaegu terve inimkond valetab. Duke’i ülikooli psühholoog ja käitumisekspert Dan Ariely teab, et peaaegu kõik meist räägivad teinekord udujuttu. Ariely ütles CNBC-le, et ainsad inimesed, keda ta on oma uurimustöö jooksul kohanud ja kes ei suuda oma sõnul valetada, kalduvad autismispektrisse. Selle põhjuseks võib olla autistide võimetus teiste tundeid hästi mõista – valgeid valesid räägimegi me aga ju siis, kui me püüame kellegi tundeid säästa.
4. Valetamine on nakkav. Ebatõed võivad nakkuda inimeselt inimesele täpselt nagu sügisene külmetushaigus. Kui sa näed, et keegi valetab, on ka sul lihtsam valetada. Ariely on korduvalt seda käitumist katsete käigus täheldanud – sisuliselt vaatame me teiste inimeste eeskuju järgi, milline käitumine on okei ja milline mitte.
5. Vastupidiselt müüdile ei vaata inimesed valetades paremale. Aastaid uskusid käitumisspetsialistid, et inimesed vaatavad valetades tõenäolisemalt paremale ning vasakule, kui räägivad tõtt. Edinburghi ülikooli teadlased lükkasid selle uskumuse aga hiljuti ümber ning avastasid, et pilgu suunal ja jutu aususel pole omavahelist seost.
6. Inimesed valetavad enim oma vanematele. Me lihtsalt ei suuda vastu panna ning valetame oma emadele-isadele, kirjutatakse raamatus «The Day America Told the Truth». Autorid intervjueerisid 2000 inimest ning leidsid, et 86 protsenti neist valetavad vanematele regulaarselt. «Ainult» 69 protsenti tunnistas, et valetavad partnerile.
7. Valedetektor on vaid 95 protsenti töökindel. Alates polügraafi kasutuselevõtust 1920ndatel on teadlastel selle suhtes vastandlikud tunded. Masin, mis peaks kehas toimuvate muutuste põhjal ennustama, kas inimene valetab või mitte, arvatakse olevat vaid korrektne 95 protsendil juhtudest, mõne eksperdi hinnangul aga veelgi vähem.
8. Mehed ja naised valetavad ühepalju. Tuleb välja, et pole mingit vahet, on sul emakas või munandid – valetame me kõik ühepalju. Vahe on ainult vale tüüpides, selgus Manchesteri ülikooli uuringust. Naised valetavad suurema tõenäosusega, et panna vestluspartner end paremini tundma, mehed valetavad, et jätta endast parem mulje.
9. Kui sa inimesi ei usalda, ei ole sa parem valesid märkama. Tuleb välja, et palju paremad inim-valedetektorid on hoopis inimesed, kes usaldavad teisi rohkem. See selgus ühest Kanada uuringust. Seega tasub inimesi usaldada!


description: Sageli arvatakse ekslikult, et restoranis või kohvikus töötamine on üks suur rist ja viletsus – pikad tööpäevad, kapriissed kliendid ja nägelevad kolleegid. Tegelikult on kelneritööl palju võlusid, plusse ja tugevusi.

title: Eesti kelnerid paljastavad: põhjused, miks meie töö on suurepärane

maintext:
1. Rutiin puudub
Kelneri ametis on üks kindel – rutiin puudub täielikult, kirjutavad Timo Kübar ja Andre Lätte portaalis teeninduskvaliteet.ee. Jah, tööpäevades korduvad teatud tegevused, kuid iga päev on ikkagi totaalselt erinev. Kliendid koos oma erisoovidega vahelduvad ja see muudab iga hetke uueks, huvitavaks. Kunagi ei tea, mis järgmisena juhtub.
See aga tähendab, et organiseerimisvõime, kiirelt reageerimine, skeemitamine ja oskus probleeme loovalt lahendada on äärmiselt olulised. Väljakutsed on põnevad ja kelneritöös tuleb neid tihti ette. Näiteks ilmub neljane reserveering kohale kuuekesi või hoopis 30 minutit varem. Mida teha ja kuidas olukord lahendada, et kliendid rahule jääksid?
2. Meeletu arenguvõimalus
Kelnerina töötades on võimalik palju areneda, sest see amet sisaldab endas väga mitmeid lisadetaile ja pisinüansse. Variant on olla suurepärane saalitöötaja, klientidega suhtleja ja teenindaja, kuid eriti hinnatud on kelnerid, kes on spetsialistid ka näiteks baaris ja lausa köögis kokana.
Osates lisaks kelneriametile ka sommeljee, barista või baarmeni tööülesandeid, on kelner oluliselt väärtuslikum. Pidev edasiareng ja võimalus õppida hoiab töö huvitava ning põnevana. Koolitused toimuvad Eestis ja välismaal, samamoodi annavad erinevad võistlused motivatsiooni enesearenguks juurde.
3. Palju uusi kontakte
Kasulikke kontakte saab tööl olles iga päev. Jah, mõned neist on sellised, mida ei lähe kunagi elus vaja, kuid olen omal nahal kogenud, kui väärtuslikuks võib mõnelt kliendilt saadud visiitkaart osutuda.
Lisaks kasulikele kontaktidele kujundavad teenindatavad inimesed ka kelneri maailmapilti. Me näeme, kuidas üks või teine inimene käitub, milline on tema suhtumine, hoiak ja suhtlemisstiil ning sellele tuginedes kujuneb tahes-tahtmata ka mu enda maailmavaade. Saan aru, milline ma kindlasti olla ei soovi ja on ka ilusaid eeskujusid. Kliendid on hea peegeldus elust.
4. Töötuks jäämine on võimatu
Usute või mitte, kuid pädev ja hea kelner töötuks ei jää! Tavaliselt ei vaheta suurepärased kelnerid eriti sageli töökohti, üle lasevad end osta pigem noored ja uustulnukad.
Väärikad kelnerid hindavad lisaks rahanumbrile ka keskkonda, ülemuste suhtumist, meeskonna läbisaamist ja hüvesid, mida ettevõte pakub. Kui tugev kelner peakski töökohta vahetama, siis Eesti väiksust arvestades teavad sellest teised restoraniomanikud kiirelt ning teevad talle magusaid pakkumisi. Kui oled hea, siis töötuks kindlasti ei jää!
5. Kõrged viisakusnormid
Restoranis teenindades on etikett, viisakusreeglid ja eetikanormid väga tähtsal kohal. Hea kelner teab ja tunneb viisakusnorme, kasutab neid aktiivselt ja õigel hetkel. Taolised oskused, teadmised ja harjumused mõjutavad olulisel määral ka meie olekut väljaspool restorani.
Kliendid on erinevad, kuid kogemustele tuginedes oskame ühel hetkel kõigiga viisakalt ja väärikalt suhelda. Saame aru, kuidas peaks asju selgitama, mis töötab, mis mitte ja kuidas reageerida. Standardid tõusevad, enesekontroll suureneb, väärtushinnangud loksuvad paika.
6. Meeskonnatöö ja juhtimise õppimine
Töö toitlustusasutuses on tugev meeskonnamäng, sellest ei saa üle ega ümber. Hea tiimiga, kus ülesanded on ära jaotatud, saab iga liige tunda sooritusrõõmu, vastutades teatud valdkonna ja tööde eest. See on aga võimalus õppida juhtimist, vastutust, ajaplaneerimist ja organiseerimisvõimet.
Mida paremini on meeskonnas tööd jaotatud, seda rohkem on igal liikmel teada tema roll, vastutusala ja panus edukaks toimimiseks. Nii tõuseb motivatsioon, sest absoluutselt iga inimene meeskonnas tunneb, et on panustanud sujuvaks koostööks. Tugevat ja koos töötavat tiimi väärtustatakse sageli kõrgemini kui palganumbrit. See on lihtsalt niivõrd oluline komponent kelneritöös!
7. Emotsioonide kontroll
Lihtsad kliendid on need, kes on viisakad ja vastutulelikud, kuid sama palju on ka väljakutsuvaid inimesi. Lisaks on ootamatuid situatsioone nii laudades kui ka telefoni teel. Kuidas reageerida, probleeme lahendada, oma vahel keema minevaid tundeid kontrollida?
Kelneritöö annab suurepärase kogemuse ja elukooli, kuidas end vaos hoida, ennast distsiplineerida ja mitte teiste tunnetega kaasa minna. Täiskasvanulik konkreetsus, sõbralikkus ja vaoshoitus teevad tavalisest kelnerist suurepärase.
8. Rohkelt valdkonnasisest kasvuvõimalust
Tõenäoliselt enamik restoranikülastajaid ei teagi, kuid väga paljud restoraniomanikud on kasvanud välja kas selles samas kohas kelnerina alustades või mujal. Oluline on tegelikult aga tõsiasi, et mitmed kelnerina alustanud inimesed tõusevad karjääriredelil, jõudes välja restoraniomaniku või -juhataja staatusesse. Mitmed loovad hoopis oma restorani.
Erialased koolitused, võistlused, reisid, konkursid ja väljakutsed annavad arenguks palju motivatsiooni. Omanikud ja juhid, kes on näinud restoranitöö telgitaguseid, mõistavad töö olemust palju paremini. Nii osatakse luua meeldiv ja toetav õhustik mõlemale – külastajatele ja meeskonnale. Omanikud, kes pole valdkonnast välja kasvanud, seda sageli teha ei oska. See peegeldub koheselt ka restorani töökorralduses – kas on tugevad kelnerid ja hea teenindus, kuid kehv toit või vastupidi.
9. Inimeste tundma õppimine
Kelnerina näeb ikka igasuguseid inimesi! Ajapikku tekib arusaam, kuidas üks või teine rahvus, vanus või sugu käitub, mida eelistab ja kelnerilt eeldab. Inimeste tunnetamine vajab empaatiat ja ajapikku mõistmine tuleb. Põnev on iga inimese või grupi puhul mõelda ja analüüsida, kuidas neile läheneda tuleb, mis standardil viisakusnorme nad eelistavad ja mil viisil neid teenindada, et neile positiivne elamus jätta.
Psühholoogiaoskused, inimeste tundmaõppimine, empaatiavõime ja asjadele teise nurga alt vaatamine on nüansid, mida sageli kelneritöö juures ei hinnata. Need on aga väga olulised, sest mõjutavad meie elu ka väljaspool tööd.
10. Sõpruskond kaastöötajatest
Meeskonnatöö sujuvuse olulisusest juba rääkisin, kuid seda, milline väärtus on inimestega koos töötamisest, veel maininud pole. Meeskond ja kaastöötajad on erinevad mõisted, kuid koostöö kõigiga on tähtis.
Kogu ettevõttega tehakse erinevaid ühisüritusi, osaletakse koolitustel ja suheldakse ka väljaspool tööd. Kolleegidest saavad sõbrad, kes toetavad, aitavad ja annavad igapäevaselt nõu. Kaastöötajate näol saab inimene endale uue seltskonna, kus viibida ja kellega koos areneda.
11. Korralik palk
Üldlevinud on arvamus, et kelneritel on madal palk. Mina vaidleksin sellele vastu! Olles ise särav, pakkudes klientidele unustamatut kogemust ja personaalset lähenemist, arendades oskusi ja tõstes oma taset, on võimalik ka palganumbrit saada väga arvestatavaks. Loomulikult on kõik subjektiivne ja mis ühele kõrge, võib teisele ikka madal tunduda, kuid vaesuses ükski hea kelner küll ei virele.
Lisaks on kelneritöös oluliselt teisi «palgakomponente», kui ainult kord kuus pangakontole laekuv summa. «Palga» sisse kuuluvad ka igapäevaselt saadav jootraha, koolitusvõimalused, inimestega suhtlemise võimalus, arengupotentsiaal ja üldine motivatsioon. Võimalus proovida erinevaid toite ja maitseid, mida köökides valmistatakse ning erinevate jookide degustatsioonid, mille läbi saab teada, mida igalpool mujal maailmas valmistatakse ja kuidas need maitsevad. Rääkimata positiivsest tagasisidest, rahulolust ja kiitusest klientide poolt.
Kelneritöö on vahva ja mõnus ning sel on väga palju plusse. Tugevused ilmnevad just erinevates valdkondades, mis muudab selle ametikoha veelgi põnevamaks.


authors:
Lugeja Kiri
Panthermedia

description: Kõnnid must tänaval mööda, vaatad otsa ja naeratad. Ma ei tunne veel sind, aga näen sind iga päev – meie teed ristuvad. Pakud mulle sõnatult Red Emperori suitsuruumis tuld, vaatad otsa ja naeratad. Ma ei tunne veel sind, aga meie teed ristusid. Kuidas ära tunda Härra Õige ja teda mitte juhuseksiga segamini ajada, kirjutab meile lugeja Kristiina.

title: Ära nurru mulle kõrva ehk kuidas teha vahet juhuseksil ja Härra Õigel

maintext:
Istume ühise tuttava juures kamina ees maas, vaatad otsa ja naeratad, me tutvume, meie vahel on keemia, säriseva elektri eest võiks Eesti Energia meile ühise arve esitada. Räägid minuga maast ja ilmast, kuust ja tähtedest, käid mul külas, me magame kõrvuti, kõik on pisut imelik. Hommikul läheme kumbki oma teed, on pisut veider ja me ei räägi enam.
Möödub aasta, möödub kaks, kui ühel hetkel kirjutad mulle taas, vahetame mõned flirtivad sõnumid, aga siis kaod jälle. Me ei räägi enam. Nüüd kirjutad, tõestad iseendale ja mulle, et keemia on alles, pinge tõuseb, jutt jookseb. Juba ammu rääkis ühine sõber, et mida me ometi ootame? Niisiis ma enam ei oota.
Tulen sulla külla, sest kutsusid. Olen käpiknukk. Räägime, suitsetame, naerame – ühist on nii palju, et ei jõua ära rääkida. Kell on palju ja ma pean hommikul vara ärkama. Sõit sinu juurest linna tuleb pikk, heidame voodisse. Nagu arvata – kõik on tore, kaisus on soe, südames on rahu.
«Tee mulle pai,» nurrud vaikselt, laskmata mind hetkekski oma nii turvalisena näivast haardest lahti. «No lõpuks ometi, ikkagi on hea klapp,» jõuan ma veel enne uinumist mõelda.
Ärkame vara, päikesetõusuni jääb tunde, keerleme voodis. Sa ei taha mul minna lasta, aga ma pean. Saadad mu teele, suudlusega.
Ja ei räägi minuga enam.
Ära karda, et tahan kohe kolme last ja valge aiaga maja, sa ei ole mu Härra Õige. Niisama juhukepp on ka okei. Aga ära nurru mulle kõrva, kui sa ei kavatse mind kunagi enam näha. Ära silita mu põske ja suru mind enda vastu, kui voodist tõusma pean. Ära saada mind teele nii nagu ootaksid mind juba peagi tagasi. Ära nurru mulle kõrva.


description: Jõulueelne aeg möödub kiiresti ja selleks, et vältida viimase hetke stressi, valmistu pühadeks juba varakult ja süsteemselt.

title: Neli nippi, kuidas kodu murevabalt jõuludeks ette valmistada

maintext:
Jõulukuusk vali toa kõrguse järgi
Jõulupuu on kahtlemata jõulude sümbol, kuid kuusk ei peaks toas kogu ruumi võtma. Kuuse valimisel jälgi, et kuuse tipu ja lae vahele jääks umbes 15-30 sentimeetrit vaba ruumi. Kui okaste igapäevane koristamine tundub tülikas, siis kaalu hoopis kunstliku kuuse soetamist. Kaup24 esindaja Rauno Kristjani sõnul on kunstlike kuuskede valik aasta-aastalt laienenud ning tegelikult ei pruugi ka kõige teravam silm enam ehtsal või tehislikul kuusel vahet teha. «Tootevalikus on saadaval erinevas suuruses kuuski, alustades alla meetristest ja lõpetades üle kahe meetri kõrguste kuuskedega. Kunst-kuusk ei kuiva ära ja pakub rõõmu mitmeteks jõuludeks,» kirjeldab Kristjan ja lisas, et sobiva kuuse leiavad ka need, kes eelistavad oma toas näha hoopis lumevärvi puud.
Pööra tähelepanu jõuluvalgustite niiskuskindlusele
Lisaks kuusele loovad õige meeleolu jõulutuled – olgu need siis toas või väljas. Laias jõuluvalgustite valikus aitab orienteerumist lihtsustada, kui tead, kuhu tuled paigutada soovid – iga tuluke õue kaunistama ei passi. «Soovitame jälgida toote niiskusindeksit (IP-d), sest IP20 indeksiga valgustid sobivad ainult siseruumidesse,» ütleb Kristjan, kelle sõnul on niiskuskindluseta tuled hinnaklassilt ka veidi madalamad. Valgustid indeksiga IP44 sobivad aga oma kõrge niiskustaluvusega õue ideaalselt, kinnitas ta. «Aasta-aastalt müüme ka aina enam just õuevalgusteid, sest lisaks majaomanikele, kes oma eramut tuledega ehivad, on ka korteris elavad pered oma rõdusid kaunistama hakanud,» tõdeb ta. «Oleme täheldanud, et mõned pered ei plaanigi kuuske tuppa panna, vaid viivad selle verandale või maja ette ning otsivad tulesid just selle tarbeks.»
Värvilised või valged jõulutuled?
Valgusti värvivalikul tuleks otsustada, millise stiiliga kuuske soovid. Valged valgustid toovad pigem esile teised kuuseehted ning säilitavad klassikalise pildi. Värvilised valgustid seevastu loovad lustliku atmosfääri. «Hea reegel on, et kuuse iga 45 sentimeetri peale võiks olla sada pisikest tulukest,» annab Kristjan nõu. «Samas, kui sa armastad säravamat tulemust, siis miks mitte neid kasvõi topelt või kolmekordselt panna.»
Jõuluehete värv ja kogus loob terviku
Sama oluline, kui on tulede värvivalik, on ka teiste ehete toon. Populaarsed värviskeemid, millega alt minna ei saa, on näiteks punane ja hõbedane, valge ja hõbedane ning kuldne kombineeritud rohelise ja pruuniga, mille juurde sobivad ka väiksed loodusest inspireeritud kujud nagu põdrad, karud ja lumememmed.
Kristjani sõnul on varasemast enam võimalik kauplustest soetada ka juba tootja poolt kokku sobitatud toonides jõuluehete karpe. Samamoodi, nagu on klientidel küsimusi tulede arvu kohta, tuleb neid ka jõuluehete koguse kohta. «Ümmarguste jõuluehete valiku võib enda jaoks lihtsamaks teha, kui otsustamisel lähtuda jõulupuu suurusest,» ütleb Kristjan, kes tõi välja parameetrid, mille järgi ehteid valida:


description: Kas teie teate, milline on teie sünnipärane kehatüüp ja millised on selle iseärasused? Ilmselt pole te sellele kunagi mõelnud. Möödunud nädalavahetusel õpetas aga Indiast pärit ajurveeda arst eestlastele, kuidas vastavalt oma kehatüübile õigesti toituda.

title: Kuidas peaksid toituma erinevate kehatüüpidega inimesed?


description: Mehed paljastasid, mis on need olulised asjad, mida naised võiksid meeste kohta teada. Muuhulgas meeldib meestele aeg-ajalt lihtsalt kaisutada ja mitte rääkida.

title: Mehed paljastavad, mida naised võiksid nende kohta mõista

maintext:
Vahest tundub, et mehed ja naised on tõesti erinevalt planeedilt pärit ning meil on raske omavahel suhelda, sest me ei mõista üksteist.
Redditi ja Daily Maily vahendusel toome teieni nimekirja asjadest, mida mehed tahaksid, et naised rohkem mõistaksid.


description: Oskad sa ära tunda seksuaalselt enesekindla naise «sümptomid»? Oled ehk sinagi juba üks neist?

title: 14 seksuaalselt enesekindla naise tunnusmärki

maintext:
Marin teab: hea seksija on ka väljaspool voodit tegija
Mind ajendas kirjutama Heidi Ruuli kolumn, mis eesti meeste voodioskused maha tegi. Minu skoor ei ole küll tohutu suur ega rahvusvahelistes mõõtmetes, aga piisav, et saan tulla eesti meeste au kaitsma! Ja aidata hea partneri valimist õppida, et mitte järjekordsesse ämbrisse astuda.
Pitsid sahtlist välja: sügistalve ihaldatuimad pesutrendid
Pesu on naiste jaoks enamasti väga hinge- ja ihulähedane teema. Meile meeldib imetleda pitse, satse ja siidjaid materjale, meile meeldib end ilusas pesus peegli ees keerutada ning meile meeldib, kui me teame – mõnusate sügisrõivaste all on ihu vastas midagi eriti lähedast ja mugavat. Aeg-ajalt tasub oma pesusahtlit aga uuendada ning miks mitte võtta see praegu ette, kui poodidesse on jõudnud värsked sügistalvised kollektsioonid.
Viis seksikat kohta kehal, mida su partner võiks rohkem puudutada
Sa ilmselt tead, et kliitor ja nibud on kehas kõige tundlikumad kohad, aga räägime nüüd nendest kohtadest, mis on jäänud suurema tähelepanuta olgugi, et tegemist on võrdväärselt erutavate kehaosadega.
Seitse võtet, mis teevad sind voodis eksperdiks
Ilus keha? Põnevate pooside tundmine? Mis teeb kellegi heaks sekspartneriks, on küsimus, mis saab meie peas tihti vale vastuse.
Kuus viisi, kuidas telefoni abil oma seksiellu vürtsi lisada
Kui sa oled vallaline, tead sa kindlasti mitmeid äppe, mille abil leida potentisaalseid kohtingukaaslasi. Kuidas kasutada aga moodsat tehnikat, et oma suhtesse särtsu tuua?
Kuidas mõjub suhtele see, kui üks partneritest on biseksuaalne?
«Ma olen biseksuaalne ja kuigi ma armastan oma poiss-sõpra väga, igatsen ma naisega koos olemist,» tunnistas üks naine. Kuidas mõjub suhtele see, kui ühele partneritest meeldivad nii mehed kui naised?


description: Toitumisspetsialist selgitab, millised on viis erinevat tüüpi emotsionaalseid sööjaid. Kui sul on raskusi kaalu kontrolli all hoidmisega või tahad kaalust alla võtta, siis on täitsa hea teada, millist tüüpi emotsionaalne sööja oled sina.

title: Viit tüüpi emotsionaalseid sööjaid: milline oled sina?

maintext:
Kas sa ka oled pidevalt näljane? Igatahes ei ole sa ainuke. Peaaegu kõigil inimestel on selliseid hetki, kus nad tunnevad, et neil ei saa mitte kunagi kõht täis ja tahaks ainult veel ja veel süüa. Mis seda põhjustab?
Kuu aega veganina: stardime täiesti tühja külmkapi ja paraja hulga hirmudega
Oma peas olen juba mõnda aega vegan, aga taldrikutäied ei jõua kuidagi järele. Ma armastan liha süüa. Kui tuleb isu ja tahaks midagi head, siis ei huvita mind kunagi marmelaad, hapukurk ega külm õlu, tahan siis sinki, salaamit või poolküpset pardifileed. Minu senine elustiil on veganite jaoks ilmselt kõige ebameeldivam ja arusaamatum variant üldse. Teadvustan suurepäraselt, et eetiliselt veganlus mulle sobiks, aga liha maitseb nii väga, et eiran kõiki neid sisemisi soove. Kui tehti ettepanek osaleda vegan väljakutses, oli hasartne, emotsionaalne ja elevil naine minus sekundiga nõus: tundub, et aeg on küps! Ma ei tarbi novembri 30 päeva jooksul loomset toitu, alustasin «soojendusega» juba nädalakese varem.
Treener pahandab: viis kohutavat nõuannet kaalualandajale
Halvad toitumise nõuanded on kohutavad. Sisuliselt võivad need rikkuda kellegi elu. On ju toitumine hea tervise alus. Seepärast põrmustame selles artiklis mõned halvad nõuanded, mida ikka aegajalt kuulnud oleme, kirjutab Fitlap.ee keskkonna looja ja peatreener Heikki Mägi.
Need kümme toiduainet on kõik, mida tervislikuks kaalulangetamiseks vajad
Arvad, et pead kaalu langetamiseks kasutama sadat erinevat toiduainet? Arva uuesti! Nõu annab Fitlap.ee keskkonna looja ja peatreener Heikki Mägi.
Kui tahad tööstressi vähendada, kiida kolleege!
Kas sina pole tundnud näiteks, et igasuguse stressi korral on sul raskusi selgesti mõtlemise, teistega suhtlemise ja uute ideede genereerimisega? Ehk negatiivse emotsiooni poolt kaaperdatuna väheneb su võime keskenduda, loominguline olla ja saadud informatsiooni töödelda. Fakt on see, et enamik inimesi, olenevalt nende töökohast, kannatavad igapäevaselt mingit laadi stressi all. Tööandjana aga on vajalik see tase võimalikult madal hoida - muidu väheneb ju produktiivsus ja üleüldine rahulolu tööl. Kuidas seda aga teha?
Kaheksa asja, mis juhtub sinuga siis, kui lõpetad süsivesikute söömise
Süsivesikuvaese toitumise vaimustus on nii suur, et paljud on otsustanud täielikult vältida saia, makaronide ja maiustuste söömist. Selles pole muidugi midagi halba, kui süsivesikuid saab muu toiduga. On aga neid, kes nihutavad piire võimalikult kaugele ja üritavad süsivesikuid üldse mitte süüa.
Mis juhtub, kui sa lõpetad piimatoodete söömise?
Naine kirjutab Elite Dailys, et ta pole kümme aastat piimatooteid söönud, sest ta on nende vastu allergiline. Loe edasi ja saad teada, milline on tema kogemus ja kuidas selline dieet mõjub inimese kehale.


authors:
Britt Rosen
Sander Ilvest

description: Pärast kaheaastast pausi jagati Eesti parematele söögikohtadele jälle Hõbelusika gastronoomiaauhindu. Seekord ei kiika Arter aga nende restoranide, vaid hoopis konkursi hinge ja südame Marje Hallik-Wilsoni kööki.

title: Hõbelusikas katab laua


description: Kas sina usud numbrite maagiasse? Oled sa märganud, et mõned arvud toovad sulle õnne, teised aga mitte nii väga? Kirjuta meile, mis on sinu õnnenumber ning milline on sinu suhe numbrite maagiaga ning võid võita raamatu «Numeroloogia. Leia oma õnne valem»!

title: Uus lugejamäng: kirjuta meile oma õnnenumbrist!

maintext:
Numeroloogia. Leia oma õnne valem. / Kirjastus Tulip
Kirju ootame aadressil naine@postimees.ee märksõnaga «numbrimaagia». Anna meile teada, kui su elus on korduvaid numbreid, millele ehk sa ei oskagi seletust leida; jutusta meile, kui oled märganud, et mõned kombinatsioonid toovad õnne. Kas märkad pidevalt sama numbrimärgiga autosid või vaatad kella alati siis, kui see näitab 11:11? Kirjuta kõigest sellest, kuidas numbrid sinu elus figureerivad!
Kirju ootame 15. novembrini (kaasa arvatud).
«Numeroloogia. Leia oma õnne valem» on Eesti kõige tuntuma numeroloogia eksperdi Kai Tamme eneseabi võtmes kirjutatud raamat. See toob lugejateni lihtsalt ja arusaadavalt põhjaliku ülevaate numeroloogiast ja selle kasutusvõimalustest.
Me kõik soovime olla õnnelikud ja edukad ning elada head ja täisväärtuslikku elu. Selleks tuleb meil eelkõige õppida tundma ennast. See, aga omakorda, aitab mõista teisi inimesi, muutuda terviklikuks ja harmooniliseks isiksuseks.
Inimese põhinumbrid moodustavad ühtse terviku. See on kui materjal, millest inimene loob vabal valikul oma elu.
Numeroloogia vaatleb numbreid kui võtit, mille abil saab avada inimese olemust ja aru saada tema käitumisest.
See raamat on teejuht õnneni. Raamat aitab meil avastada enda sisemist mina ja teed, mida mööda siin elus käime. Raamatust saab teada, kuidas numeroloogia abil säilitada energiat, teha õigeid valikuid õigel ajahetkel, vältida halba ja korrata head. Et iga päev meie elus oleks õnnelik.
Raamatu andis välja kirjastus Tulip.


description: Kõik, mida me sööme, mõjutab meie keha ja vananemist sealhulgas. Väga oluline on süüa toite, mis suurendavad pikaealisust ja kasvatavad heaolu ning vältida toite, mis mõjutavad meid negatiivselt. Selliseid toite ja jooke, mis teevad meid vanamaks, on üsna lihtne vältida, sest nad on väga sarnased tavalistele ebatervislikele toitudele nagu töödeldud toidud, suhkur ja kõrge rasvasisaldusega toidud.

title: Söögid ja joogid, mis teevad meid vanemaks

maintext:
Kui me sööme toite, mis põhjustavad vabade radikaalide mõju suurenemist ja milles ei ole piisavalt toitaineid, mis seda takistaks, siis see kiirendab vananemist ja me ei ole võimelised ennast selle eest kaitsma, vahendab Bustle.
Siin on 11 toitu, mis teevad vanemaks ja vähendavad tervist ning heaolu.


authors:
Kätlin Konstabel
Psühholoog Ja Pereterapeut

description: «Sulle ei või midagi öelda!», «Mingit tagasisidet ei saa anda, sa ei talu vähimatki kriitikat» ja «Miks sa nii tundlik oled?» – küllap neid või natuke sarnaseid fraase on paljud meie seast kuulnud või ise ka lausunud.

title: Psühholoog soovitab: kuidas kritiseerides mitte tüli tõsta

maintext:
Kui neid öeldakse meile, siis tunneme end nadilt, sest kriitikataluvus ja tagasiside kuulamise oskus võiks ju kenade mõistlike inimeste omaduste hulka kuuluda, ning kes siis kena ja mõistlik olla ei taha. Kui kuuleme end ise nii ütlemas, kumab nende ütlemiste taga lootusetus, et ükskõik kui palju soovime teisele seletada, mismoodi meie arust asjad võiksid olla paremini – kasu pole mingit. Ja oma arvamuse avaldamist, oma vajaduste väljendamist peetakse ju samuti positiivseks tegevuseks?
Kui keegi valmistab meile pettumuse, veab alt, jätab kokkulepitu tegemata või näikse olevat meid lausa reetnud, on väga raske mitte minna kaasa impulsiga kohe teda selle eest rünnata. Peened õpitud suhtlemis-ja diplomaadioskused ei pruugi emotsioonitulvas arukatelgi inimestel meelde tulla. Isegi kui meie teadlik soov ei pruugi olla panna teist tundma end lolli, süüdlase või häbistatuna, on tulemiks väga tihti just see ja me saavutame nurkaaetult vasturünnaku. Oleme sattunud nõiaringi – tegelikult südames tahaks, et asjad saaks korda, aga oleme hoopis olukorra hullemaks ajanud.
Kas mind ikka armastatakse?
Kui olime lapsed ja saime vanematelt rohkelt kriitikat, siis kogesime ebamugavust, halvemal juhul kartsime vanemate armastusest ilmajäämist või tekkis lausa mõtteid hülgamisest. Küsimus, kas mind ikka armastatakse, kas ma olen piisavalt hea, et mind armastataks, on paljudel meie seast kuskil sügaval sees peidus. Suureks saades on meil soov selliseid kahtlusi söövitavaid olukordi vältida, sest need äratavad meis sellesama hülgamishirmus lapse. Seega püüame tihti – soovides sisimas olla või paista täiuslik armastust vääriv laps - ebasobivalt käitununa või milleski ebaõnnestudes end välja vabandada, ratsionaliseerida või lausa luisata. Oleme kriitika suhtes tundlikud ja reageerime enesekaitseks otsekui refleksiga ning ründame vastu. Seda isegi siis, kui teame, et mõistlikum oleks kriitika ära kuulata, objektiivselt analüüsida ja võtta kriitikat kasuliku infona.
Ehk tasuks seega mõelda, mida ja kuidas me teisele inimesele ütleme, kui meile miski ei meeldi? Vahetegemine negatiivse tagasiside ja teist poolt emotsionaalsesse kaitsesse suruva kriitika vahel on siin abiks.
Kriitika on hinnanguline, süüdistav, diagnoosiv, sildistav, loengut pidav, moraliseeriv, tühistav ja teinekord ka naeruvääristav – nii seda tajutakse. Kui kriitika ohver tajub sellisel moel temaga suhtlevat inimest agressiivsena ja ülalt alla vaatavana, siis kritiseerija ise tunneb end sageli ohvrina. Kriitikat tehes eeldatakse, et nähakse teise sisse, omistatakse talle vaenulikke motiive, probleemseid isikuomadusi jne. Kriitika on üldine ja ebamäärane, tihti suunatud teise inimese iseloomu negatiivsete tahkude pihta (mida me sel hetkel arvame ülihästi teadvat). Kritiseerides me võtame ühe käitumise ja üldistame selle reegliks, kasutame väljendeid «mitte kunagi», «alati», «sa oled kõige sellisem ja sellisem».
Kuidas anda tagasisidet?
Tagasiside seevastu peaks olema kirjeldav, võimalikult detailne ja täpne. Eesmärk on anda teisele konkreetset informatsiooni, mis võiks olla talle abiks, et ta saaks oma käitumist uue pilguga vaadata ja muuta. Seega on tagasiside tulevikku vaatav.
Negatiivse tagasiside korral räägime konkreetsest käitumisest sel ja sel hetkel ja milline on selle käitumise negatiivne mõju just meile ja mida võiks teha paremini. Tagasisidet andes ei spekuleerita teemal, millised on teise kavatsused või mõtted, motiivid, iseloom – räägitakse just häirivast käitumisest, selle konkreetsetest tulemustest. Teist inimesena ei tühistata, vaid kutsutase üles muutusele, arutama selle positiivseid aspekte võrreldes praeguse olukorraga ja selgitades, kuidas ja mis siis paremaks muutuks.
Kuna eesmärk on tagada, et teine pool sooviks probleemi lahendada, mitte ei tunneks end rünnaku all olevana ega hakkaks end kaitsma, siis peame mõtlema, kuidas me oma väljendusviisiga inimest ühes või teises suunas mõjutame. Kui me tahame anda tagasisidet ja julgustada muutuma, siis võiksime olla rahulikud. Emotsionaalsed isiklikud väljendused «ma olen surmani tüdinud, et sa...», «sa unustad alati kõik ära» või «sa pole kunagi minu plaanidest hoolinud» seda muidugi pole. On näiteks suur vahe, kas me ütleme «praad oleks võinud minu arvates veel viis minutit ahjus olla» või «sind ei tohi köögi lähedale lastagi». Võib kasutada ka pehmemaid fraase nagu «ma kaaluks», «mulle tundub, et ehk võiks olla parem», «mulle meeldiks rohkem, kui...», «ma mõtlen, et ma ise teeks nii». Kui me ütleme teisele, et «mulle nii ei meeldi» ja ei kirjelda, mis täpselt ja kuidas siis meeldiks, siis pole see üldse abiks ka siis, kui teine siiralt sooviks meie elu mõnusamaks teha.
Kui märkame teist inimest meile soovimatul viisil käitumas, võiks esimene küsimus aga olla see – kas ma tahan, et ta teeks teisiti või tahan, et ta tunneks end pahasti?


description: Austraalias Brisbane’is sünnitas naine hiljaaegu kaks last, kes viljastati mitte samal ajal, vaid kümnepäevase vahega. Tegemist on ääretult harukordse sündmusega – kuid mitte millegi võimatuga.

title: Naine jäi kümne päeva jooksul kaks korda rasedaks - ja sünnitas mõlemad lapsed!

maintext:
Kate Hill kannatab polütsüstiliste munasarjade sündroomi all ning sai hormoonravi, et viljastumisele kaasa aidata. Kate ja tema abikaasa Peter avastasid üllatuslikult, et tulekul on kaks last, kes viljastatud erinevatel aegadel. Asja teeb kummalisemaks seegi, et paari väitel seksisid nad ilma kaitsevahenditeta vaid korra. «Tema sperma püsis mu kehas elusana kümme päeva, kuni oli eraldunud ka teine munarakk,» selgitab Kate.
Üheksa kuud hiljem sündisid kaks tütart, Charlotte ja Olivia. Hillid ei mõistnud oma sõnul, kui erakordse sündmusega tegu, alles siis, kui tütred ilmal, said nad asjast aimu, vahendab news.com.au.
Nähtust nimetatakse superfetatsiooniks ning usutavasti on selliseid juhtumeid maailmas ette tulnud vaid 10-11.
Tütretirtse klassifitseeritakse küll kaksikutena. Tavajuhul sünnivad kaksikud munarakkudest, mis on vabanenud ja ka viljastatud samaaegselt. Antud juhul aga paistab, et üks munarakk vabanes alles kümme päeva pärast eelmise viljastumist ning sperma püsis naise kehas elusana kogu selle aja. Ka see on võimalik, kuigi harukordne – üldiselt on arstid ühel meelel, et sperma võib kehas elusana püsida nädala.
Aastal 2009 juhtus samalaadne asi USAs Arkansase osariigis, kui naine ootas tüdrukut ning raseduse käigus avastati, et olemasoleva loote kõrval areneb teinegi, palju väiksem ja noorem lootekott pisipoisiga. Ka sel korral tõdeti, et tegemist on millegi peaaegu ennekuulmatuga, kuid siiski mitte võimatuga. Hilisemad kromosoomi- ja arengukontrollid tõestasid juhtunut.


description: Banaanid on parim energiaallikas, kui sa tahad päeva tervislikult alustada. Lisaks saab banaani kasutada ilutootena, mis teeb head nii juustele, kehale kui nahale ning maitseb hästi.

title: Kuidas kasutada banaani ilutootena?


description: Pole enam kaugel talvine pidude kõrgaeg. Hea on meelde tuletada, milliste koduste vahenditega on kõige parem järgmise päeva kehva olemise vastu võidelda.

title: Üheksa tõestatud pohmeluseravimit

maintext:
Kuna pohmell pole ametlikult diagnoos, pole olemas ka ametlikku ravimit. Kõige parem viis pohmelli ära hoida on loomulikult mitte tarbida liiga palju alkoholi. Kui aga on juhtunud, et üks või kolm drinki sai tarbitud üleliia, siis toome portaali Livestrong abiga välja mõned viisid, mille abil sinise hommiku kehva enesetunnet parandada.
1. Roheline smuuti. Derek Castro on San Fransisco mahlafirma kaasomanik, kes leiutas joogi, mis peaks kehale eriti tervistavalt mõjuma. Selles sisalduvad õun, koorega sidrun, seller, petersell, piparmünt ja ingver, samuti lehtkapsas ja spinat. Jook aitab võidelda iivelduse vastu, sisaldab antihistamiine, B-vitamiini, antioksüdante ja on põletikuvastase toimega.
2. B-vitamiin. Et alkoholi metaboliseerida, kasutab su keha ära viimsedki vitamiinivarud, eriti läheb kaubaks B-vitamiin. Seega aitab lisadoos sedasama vitamiini nii enne joomist, selle ajal kui ka pärast leevendada pohmellisümptomeid.
3. Kookosvesi. Kaalium ja piisavalt vett – need on su parimad sõbrad peojärgsel hommikul. Keha rehüdreerimine on võti, et pohmelusest võitu saada, samas kaalium kaob kehast tiheda urineerimise tõttu (või kui juhtud oksendama). Siin tuleb mängu kookosvesi, mis rehüdreerib kui ka sisaldab palju kaaliumi. Lisaks on jook su maole parem taluda kui happelised alternatiivid, näiteks apelsinimahl.
4. Ingver aitab rahustada magu, seega võta kas ingverit sisaldavat toidulisandit või lisa kaks viilu tervistavat juurikat hommikusele smuutile.
5. Munad. Kuigi su pohmakanälg võib sind ajada rasvase kiirtoidu järele, ära mine õnge ning valmista endale peekoni asemel lihtsalt mune. Need sisaldavad palju aminohappeid, mis omakorda aitavad kehal võidelda alkoholi mürgiste jääkproduktidega. Lisaks on munad maosõbralikud ja su keha tänab sind hiljem.
6. Miso-supp. Enamik suppe on suurepärased pohmelliravimina, kuna sisaldavad vett ja soola. Vesi rehüdreerib, sool aitab seda vett kehas hoida. Miso-supp aga astub ühe lisasammu. Kuna miso valmistatakse fermenteeritud sojaubadest ja fermenteeritud toidud aitavad kaasa su seedeelundkonna tervena püsimisele, on tegemist peojärgse ideaaltoiduga.
7. Vesi. Kui sulle tundub, et käid joogisena tihedamini pissil, on sul õigus. Alkohol piirab selle hormooni tööd, mis reguleerib neerufunktsioone, mistõttu keha toodab rohkem uriini. See omakorda toob kaasa dehüdratsiooni ja viib kehast välja kasulikke aineid, mis ongi pohmelusega kaasnev doominoefekt. Dehüdratsiooni võid tänada ka siis, kui sul on peavalu, nõrkus või pearinglus, mitte ainult janu.
8. Banaanid on kerged seedida, sisaldavad palju kaaliumi – mida sa teadupoolest juues kaotad, kui tihedalt pissil käid ja/või oksendad.
9. Spargel sobib hästi hommikusöögiks munade kõrvale, mida sa nüüd kindlasti endale valmistad. Spargel sisaldab kasulikke aineid, mis aitavad maksal toksiinidega võidelda.